text:
Rick Warren ni umupasiteri w’umunyamerika akaba n’umwanditsi w’ibitabo uzwi ku isi yose
Uyu munsi ni uwa munani , ariko kubera ko isomo ry’umunsi wa munani ari rirerire tuzaritanga mu bice bibiri iki gice ni icya mbere ku isomo ry’umunsi wa munani rifite umutwe witwa « Waremewe kunezeza Imana »
Ni wowe waremye byose. Igituma biriho kandi icyatumye biremwa ni ukugira ngo biguhimbaze. (Ibyahishuwe 4:11)
Kuko uwiteka anezererwa abantu be. Zaburi 149:4
Waremewe kunezeza Imana. Igihe wavukaga mu isi, Imana yari ihari n’ubwo itaboneshwa amaso,isekera ko wavutse. Yashakaga ko ubaho kandi kuvuka kwawe kwayiteye umunezero mwishi. Imana ntabwo yari ikeneye kukurema,ariko yahisemo kukurema kugira ngo ikunezererwe. Uriho igufiteho inyungu, ngo uyiheshe icyubahiro,usohoze imigambi yayo, uyitere umunezero. Kuzanira Imana umunezero,kuberaho kuyishimisha ni yo ntego ya mbere y’ubuzima bwawe. Nusobanukirwa neza iri hame,ntabwo uzongera kugira ikibazo cya kumva ntacyo umaze mu buzima. Icyo ni cyo cyereka agaciro kawe.Niba ukomeye bigeze aho Imana igutoraniriza kuzabana nayo iteka ryose,ni akahe gaciro karenze ako ushobora kubona? Uri umwana w’Imana kandi uyitera umunezero kuruta ikindi kintu icyo ari cyo cyose yaremye. Bibiliya iravuga ngo “Kubera urukundo rwayo yagambiriye muri Kristo Yesu kuduhindura abana bayo,kubw’ineza n’ubushake bwayo.” Imwe mu mpano Imana yaguhaye ni ugushobora kunezerwa. Yaguteranije mu buryo buguha gusabana n’ibigukikije ndetse iguha n’amarangamutima kugira ngo ushobore kunezerwa. Yifuza ko uryoherwa n’ubuzima aho kubucamo ubwihanganira gusa. Igituma ushobora kwishimira ibinezeza ni uko Imana yakuremye mu ishusho yayo. Kenshi twibagirwa ko n’Imana igira amarangamutima! Imana irishima kandi ikababara cyane. Bibiliya itubwira ko Imana ijya igira agahinda, ikagira ifuhe ndetse ikarakara,ikagira imbabazi, impuhwe,intimba, ikishima ikagira umunezero, igasusuruka kandi ikanyurwa. Imana irakunda, ikishima, ikanezerwa, ,igahimbarwa, ndetse igaseka!
Kunezeza Imana byitwa “Kuramya” Bibiliya iravuga ngo ‘’Uwiteka anezererwa abamwubaha, anezerwa abategereza imbabazi ze”(Zaburi 147:11)
Icyo ukora cyose cyinezeza Imana ,gihinduka igikorwa cyo kuramya. Nk’ibuye rya diyama,rigira impande nyinshi. Byatwara ibitabo byinshi umuntu ashatse gusobanura mu buryo burambuye kuramya icyo ari cyo, ariko muri iki gice turareba iby’ibanze. Abahanga mu mico y’abantu bavuga ko kuramya ari ikintu usangana imico yose, ni ubukene Imana yashyize muri kameremuntu bumutera guhora ashaka kuvugana n’Imana. Kuramya ni kimwe mu bintu byangombwa nko kurya no kunywa. Iyo umuntu abayeho ataramya Imana, iteka yishakira ikindi ayisimbuza,kabone n’iyo cyaba we ubwe. Icyatumye Imana iturema ityo ni uko nayo ishaka abayiramya. Yesu yaravuze ngo’’ Imana Data abayiramya’’ yohan 4:23 Bitewe n’uburere mu by’iyobokamana,ushobora kuba ukeneye gusobanukirwa kurushaho ‘’kuramya’’icyo ari cyo. Ushobora kuba wibwira ko mvuga ya materaniro yo mu nsengero arimo kuririmba,gusenga no kumva inyigisho. Cyangwa se ushobora kwibwira ko nshaka kuvuga ya mihango irimo gucana za buji cyangwa se ugahita wumva amateraniro yo gukiza indwara, ibitangaza ndetse no kwikubita hasi. Kuramya bishobora kubamo ibyo byose, ariko kuramya birenze kure ibyo bigaragara inyuma. Kuramya ni uburyo bwo kubaho.
Kuramya birenze cyane umurimo wo kuririmba.
Kubantu benshi, kuramya bivuga kuririmba Barakubwira ngo ‘’Mu itorero ryacu,amateraniro atangizwa no kuramya, hakabona kuza inyigisho’’ Uko ni ukudasobanukirwa gukomeye. Kuko buri kintu cyose gikorerwa mu rusengero aba ari bumwe mu buryo bwo kuramya:gusenga,gusoma ijambo ry’Imana,kuririmba,kwatura ibyaha,guceceka,gutuza, kumva inyigisho, kwandika ibyo bigisha,gutanga ituro,kubatizwa,igaburo ryera, kuzuza ikarita yo kwemera Kristo, ndetse no gusuhuza abandi mwasenganye. Ubundi mu by’ukuri,kuramya byatangiye mbere y’uko abantu batangira kuririmba. Adamu yaramyaga Imana mu murima wa Edeni,ariko kuririmba ntaho tubibona kugeza mu gice cya kane cy’igitabo cy’Itangiriro nyuma yo kuvuka kwa Yubali. Niba kuramya ari ukuririmba,abatahawe impano y’amajwi meza ntibazigira baramya Imana!Kuramya birenze kure cyane indirimbo. Kudasobanukirwa kuruseho ni igihe abantu bitiranya kuramya n’ubwoko bumwe bw’indirimbo. Ukumva umuntu avuga ngo’’Twabanje turirimba indirimbo imwe isanzwe,hanyuma dukurikizaho indi ndirimbo yo guhimbaza no kuramya’’ Cyangwa ukumva undi aravuze ngo’’Nkunda indirimbo zihuta zo guhimbaza ariko nezezwa kurutaho n’izigenda buhoro zo kuramya’’Ukurikije aya magambo,iyo indirimbo yihuta cyangwa irimo ibyuma birangurura, yitwa ‘’guhimbaza’’Ariko yaba igenda buhoro,ituje kandi ikora ku mutima, wenda bacuranga gitari ,ikitwa’’ kuramya’’.
Ubwo ni bumwe mu buryo bwakwiriye henshi bwo gukoresha nabi ijambo ‘’kuramya’’. Kuramya ntaho bihuriye n’ubwoko bw’indirimbo,urusaku cyangwa umuvuduko wayo. Imana ikunda indirimbo z’uburyo bwose kuko ni yo yahanze kuririmba_indirimbo zihuta n’izigenda buhoro,izivuga cyane n’izivuga buhoro,iza kera n’ishya. Wowe ushobora kuba utazikunda zose ariko Imana irazikunda! Iyo ziririmbiwe Imana mu kuri no mu Mwuka,zihinduka kuramya.
Abakiristo bakunze kutumvikana ku ndirimbo bakoresha mu kuramya Imana,buri muntu akarengera ubwoko bw’indirimbo akunda asobanura ko ari bwo bujyanye na Bibiliya cyangwa ko ari bwo burushaho guhesha Imana icyubahiro. Ariko mu by’ukuri, nta bwoko bwa muzika bushingira kuri Bibiliya! Nta manota y’indirimbo dusanga muri Bibiliya, n’iyuma bakoresha icyo gihe nta ntabwo tukigira!
Tuzakomeza ubutaha n’ikindi gice gikurikiyeho


c: text/html

text:
Abatuye ku mugabane wa Amerika cyangwa i Burayi ni bo bazitunga cyane ndetse n’ubushakashatsi bwagaragaje ibi mu 2019 mu kinyamakuru ‘Circulation’. Bwakorewe ku bantu miliyoni enye batuye mu Bwongereza, Canada, Leta Zunze Ubumwe za Amerika, Australia, Scandinavia ndetse na New Zealand.
Dr. Caroline Kramer umuhanga mu bijyanye n’imibereho ya muntu wari uhagarariye ubu bushakashatsi, yavuze ko gutunga imbwa byongera igihe cyo kubaho ku rugero rwa 24% na ho ku barwaye indwara z’umutima cyangwa ‘stroke’ bo bigabanya ingaruka zo gupfa ku rugero rwa 31%.
Umuryango wita ku bushakashatsi bugamije ubuvuzi bw’indwara z’umutima (The American Heart Assosiation: AHA), wagaragaje ko gutunga imbwa bigabanya ingaruka zo kurwara diabetes.
Wakomeje ugira uti “Gutunga imbwa cyangwa irindi tungo rigufi bishobora gufasha uritunze mu buryo bw’ibyiyumvo cyangwa uburyo yibona mu bandi ndetse bigira uruhare runini mu guhindura imyitwarire byatuma uyifite agabanya ibiro.”
Uyu muryango uvuga ko umuntu utunze imbwa aba agomba kumarana nayo umwanya munini, bakina, batembera, bajyana muri siporo cyangwa koga kuko byongera urukundo bagirana, bigatuma umuntu yumva yishimye kandi afite inshuti, bimufasha kugira ubuzima bwiza ndetse bikagabanya ingaruka zo kurwara cyangwa guhitanwa n’umutima kimwe no kumva ari wenyine.
Inzobere mu buzima bwo mu mutwe muri Kaminuza ya Western Carolina, Harold Herzog, yabwiye CNN ko imbwa irenze kuba ari imbwa kuko hari byinshi ifasha uyitunze.
Ati “Gutunga imbwa bituma igihe cyo kubaho cyiyongera, gufatwa n’indwara z’umutima biragabanuka, ntiwumva uri wenyine, ugira umuvuduko w’amaraso uri mu rugero, ubuzima bwo mu mutwe buba bumeze neza, bigabanya ingaruka zo kugira agahinda gakabije, bituma wiyongerera icyizere, usinzira neza, bituma ukora imyitozo ngorora mubiri myinshi ndetse ntiwivuza kenshi.”
Uretse aba hari n’ubundi bushakashatsi bwinshi bwagaragaje ko gutunga imbwa bigira akamaro kanini ku buzima bw’umuntu kubera urukundo igaragaraza umuntu na we akayikunda.
Kubera ibyiza byose imbwa ifasha ikiremwamuntu, ku wa 26 Kanama wagizwe umunsi mpuzamahanga wahariwe imbwa kugira ngo hazirikanwe agaciro kayo.

robotstxt: allowed

filter: keep


text:
INAMA ZIGIRWA ITORERO - IGITABO CYA 1
INAMA ZIGIRWA ITORERO - IGITABO CYA 1
INTERURO
KWITEGURA GUSANGANIRA KRISTO
Abadiventisiti b’Umunsi wa Karindwi bose bategereje cyane n’ubwuzu bwinshi igihe Yesu azaza kubajyana iwabo heza aho yagiye kubategurira. Muri ayo mazu yo mu ijuru ntihazongera kuba icyaha, nta mibabaro, nta nzara, nta bukene, nta ndwara, kandi nta rupfu. IZI1 7.1
Ubwo intumwa Yohana yitegerezaga amahirwe abizera bategereje ntiyabashije kubona uko yabivuga, ahubwo aravuga ati: “Nimurebe urukundo ruhebuje Data wa twese yadukunze rwatumye twitwa abana b’Imana... Ubu turi abana b’Imana, ariko uko tuzamera ntikurereka-nwa. Icyakora, icyo tuzi ni uko Yesu niyerekanwa, tuzasa na we. “1 Yohana 3:1, 2. IZI1 7.2
Gusa na Yesu mu ngeso ni yo migambi Imana ifitiye ubwoko bwayo. Uhereye mu itangiriro yari inama y’Imana ngo abakomoka ku muntu yaremye ku ishusho yayo barusheho kugira ingeso z’Imana. Kugira ngo ibyo bisohore, ababyeyi bacu ba mbere ubwo bari muri Edeni bigishwaga na Kristo n’abamarayika bakavugana barebana amaso ku maso. Ariko umuntu amaze gukora icyaha ntiyongeye kuvugana n’abo mu ijuru barebana muri ubwo buryo. IZI1 7.3
Kugira ngo umuntu atabura umuyobora, Imana yatoranyije ubundi buryo bwo guhishurira ubwoko bwayo imigambi yayo... iyinyujije mu bahanuzi... Abagabo n’abagore bashyira abantu ubutumwa yabahaye kujyana. Imana yasobanuriye Abisirayeli iti: “Niba muri mwe hazabamo umuhanuzi, mu iyerekwa ni ho Uwiteka nzamwimenyeshereza, mu nzozi ni ho nzavuganira na we.” Kubara 12:6. IZI1 7.4
Imigambi y’Imana ni uko ubwoko bwayo bukwiriye kubwirwa no kumurikirwa ngo bwe kumenya no gusobanukirwa iby’ibihe bugezemo gusa, ahubwo bumenye n’ibigiye kuzaza na byo. “Ni ukuri, Uwiteka Imana ntizagira icyo ikora itabanje guhishurira abagaragu bayo b’abahanuzi ibihishwe byayo.”Amosi 3:7. IZI1 7.5
Ibi bigaragaza itandukaniro ry’abantu b’Imana, ari bo “bana b’umucyo”, (1 Abatesalonike 5:5) n’abantu b’isi. IZI1 8.1
Umurimo w’umuhanuzi uvuga byinshi biruta iby’ubuhanuzi bw’igihe kizaza. Mose umuhanuzi w’Imana wanditse ibitabo bitandatu byo muri Bibiliya yanditsemo bikeya cyane byerekeye igihe kizaza. IZI1 8.2


text:
Uyu mwaka nurangira Riderman ashyize hanze album ze ebyiri, iya gatandatu n’iya karindwi, azaba abaye umuhanzi wa mbere mu bo urungano rwe mu Rwanda umuritse album nyinshi.
Kugeza ubu Tom Close ni we wari ku isonga mu bamuritse nyinshi aho aherutse gushyira hanze iya gatandatu.
Mu kiganiro na IGIHE, Riderman yavuze ko nyuma y’amezi agera kuri abiri ashize yubatse urugo ngo hari byinshi byahinduye ku buzima bwe, muzika n’akazi ko kuririmba asanzwe akora bitewe ahanini n’umwanya munini aha umuryango mushya yatangiye.
Nubwo ‘imihini mishya’ yahinduye byinshi kuri uyu muraperi ngo ari gusoza indirimbo zizaba ziri kuri izi album zombi nyuma agatangira imyiteguro yo kuzishyira hanze ari urukurikirane kugeza igihe azashyirira hanze CD zizacuruzwa.
Yagize ati “Izo album zirahari, mfite indirimbo nyinshi ngomba gusohora uko iminsi izagenda ishira. Mbere y’uko uyu mwaka urangira izo album nzazishyira hanze. Nzabanza nsohore album zijye ku isoko bazigure hanyuma nzakore igitaramo cyo kuzimurika.”
Mu gutegura izi album, Riderman ntagikorera ku muvuduko yari asanzweho mbere yo kurushinga ahanini kubera gufatanya iyi mirimo yombi.
Yagize ati “Imihini mishya itera amabavu, byanze bikunze hari byinshi bihinduka. Mu minsi ya mbere yo gushinga urugo biba bisaba kwiha umwanya uhagije wiga ubwo buzima bushya ari nako ubifatanya n’akazi.”
Arongera ati “Biba bigoye, navuga ko hari ikintu cyahindutse mu buzima bwanjye, haba mu muziki no mu kazi nsanzwe nkora ariko byose bisaba kwiha gahunda buri kintu ukagikora mu mwanya wacyo. Bizagenda bitungana neza.”
Album ya Gatandatu ya Riderman yayise ‘Drame’ ikaba igizwe na zimwe mu ndirimbo nyinshi ziri mu ndimi z’amahanga, Icyongereza, Igifaransa, Ikirundi n’Ikinyarwanda. Album ya Karindwi ayita ‘Ukuri’ ikaba izaba igizwe na nyinshi mu ndirimbo zo muri ‘Hip hop New School’ nk’uko Riderman yabitangaje.


text:
Kate Bashabe ni umwe mu bakobwa bakiri bato b’abanyarwandakazi umuntu yavugako bamaze kwiteza imbere ku buryo bugaragara, ariko nkuko mubizi uko umuntu agenda atera intambwe niko n’abanzi biyongera. Kate rero akaba nawe akomeza kugenda agaragariza abamwanga ko ibyo bakora ari nko Gukama ikimasa ntacyo byamutwara.
Yafashishije ifoto yashyize kuri Instagram maze aboneraho kugaragaza ko atajya acibwa intege nibyo abanzi be bamuvuga aho yagize ati : “Believe in your self. Ignore those who try to discourage you, avoid negative people don’t give up and don’t give in! Your life is always right here,right now. Seize it! Choose to let each of your experiences today be a gateway to an even brighter tomorrow†bisobanuye ngo : “Jya wiyezera. Ntugate umwanya kubagica intege, jya wirinda abantu batifuza ko wagira icyo ugeraho kandi ntugacike integer. Ubuzima bwawe buri mu maboko yawe ni wowe ubugenga. Ibintu byose ucamo uyu munsi ujye ubikoresha kugirango ejo hawe harusheho kuba heza. â€


text:
Musenyeri Harorimana i bumoso mu gitambo cya misa.
Kuri uyu wa kabiri tariki 31 Mutarama 2012, Nyirubutungane Papa Benedigito wa 16 yashyizeho umushumba mushya wa Diyoseze Gatolika ya Ruhengeri ariwe Musenyeri Vincent Harolimana, wayoboraga seminari nto yitiriwe Mutagatifu Piyo wa X yo ku Nyundo muri Diyoseze ya Nyundo.
Uyu mwepisikopi mushya ni muntu ki ?
Musenyeri Vincent Harolimana yavukiye i Mpembe muri diyoseze ya Nyundoku wa 2 Nzeli 1962, yiga muri iyi seminari yayoboraga, nyuma aza gukomereza i Rutongo, aho yavuye ajya gukomereza amashuri ye mu iseminari Nkuru yitiriwe Karoli Boromewo y’i Nyakibanda, aminuza mu bya tewolojiya mu 1990 ari nabwo yahawe ubupadiri mu gihe Papa Yohani Pawulo wa II yagiriraga uruzinduko mu Rwanda.
Mbere gato ko ajya i Roma mu Butaliyani mu 1990-1993 yakoreye diyoseze ye nk’umupadiri, kuva 1993-1999 yari mu Butaliyani yiga muri Université Pontificale Grégorienne aho yakuye impamyabushobozi ihanitse mu bya tewolojiya (Doctorat de théologie dogmatique ).
Mu mwaka w’i 2000, yabaye umuyobozi wa seminari nto yo ku Nyundo. Mu 2004 yakomeje kwigisha mu iseminari nkuru ya Nyakibanda ndetse kuri ubu yanatangaga amasomo mu Ishuri rikuru ryo mu Ruhengeri.
Abandi bayoboye diyoseze ya Ruhengeli
Musenyeri Bernard Manyurane kuva ku itariki ya 20 Ukuboza 1960 agera ku ya 8 Gicurasi 1961 atabarutse.
Musenyeri Joseph Sibomana kuva ku itariki ya 21 Kanama 1961 agera ku ya 5 Nzeli 1969 yoherejwe i Kibungo.
Musenyeri Phocas Nikwigize kuva ku itariki ya 5 Nzeri 1968 kugeza ku ya 5 Mutarama 1996 agiye mu kiruhuko cy’izabukuru.
Musenyeri Kizito Bahujimihigo kuva ku itariki ya 21 Ugushyingo 1997 ageza ku ya 28 Kanama 2007 yoherejwe gukomereza ubutumwa muri diyoseze ya Kibungo na Papa Benedigito wa 16, akaza kwegura ku wa 29 Mutarama 2010 ku mpamvu zitavuzweho byinshi n’ubuyobozi bwa Kiliziya (soma impamvu z’iyegura rye aha HYPERLINK « http://www.abayezuwiti.com/DEMISSION.htm »http://www.abayezuwiti.com/DEMISSION.htm).


text:
Sisitemu y'imikorere: Windows, Android
Itsinda rya gahunda: USU software
Intego: Gutangiza ubucuruzi
ibaruramari nigihe cyakazi
Urashobora kureba ibisobanuro byubufaransa muri kataloge ya franchise: francise
Video yo kubara nigihe cyakazi
Iyi videwo irashobora kurebwa hamwe na subtitles mururimi rwawe.
Kuramo verisiyo yerekana
Mugihe utangiye gahunda, urashobora guhitamo ururimi.
Igiciro cya software
Tegeka ibaruramari nigihe cyakazi
Hariho ubucuruzi nkubwo aho ibaruramari nigihe cyakazi cyigihe cyabakozi aricyo gipimo nyamukuru cyo kubara umushahara, gusuzuma imikorere, umusaruro. Niyo mpamvu, abayobozi bashiraho uburyo bwo gutunganya intangiriro nimpera yimikorere, kuzuza impapuro zabugenewe, ariko kubijyanye no gutumanaho, ibibazo byo gukurikirana bivuka. Hariho ibipimo byombi mugihe cyigihe cyakazi cyakazi nigihe cyamasaha yikirenga, bigomba kwishyurwa ukurikije amasezerano yakazi kukigero cyiyongereye. Iyo inzobere ikora imirimo kure, kuva murugo cyangwa ikindi kintu, ntibishoboka kugenzura ibyo yakoraga umunsi wose kandi niba imirimo yarakozwe neza kuko ikoranabuhanga rigezweho riratabara. Hamwe na comptabilite yubuntu, inzira zose zibaho muburyo bwa elegitoronike, kandi zimwe murizo zikoresha interineti, yagura amahirwe yo gukoresha kubuntu, kuyikoresha mubice byose byibikorwa. Turagusaba ko witondera iterambere rishobora gutanga inzira ihuriweho na automatike kugirango ishoramari ryishyure vuba kandi inyungu ni nyinshi.
Inzobere muri software ya USU zikora software mubice bitandukanye byubucuruzi ukurikije imyaka myinshi, itanga gusobanukirwa kubikenewe muri iki gihe. Iterambere ryiterambere rya sisitemu ya software ya USU rihinduka ishingiro ryo gukora umushinga, kubera ko ryemerera guhindura ibiri murirusange, bikora imikorere idasanzwe ibereye sosiyete yawe. Ntushobora kubona agasanduku k'igisubizo kaguhatira guhindura igihe gisanzwe cyakazi cyakazi nigitekerezo, bivuze ko utazatakaza umwanya uhuza nigikoresho gishya. Porogaramu ifite igihe gito cyamahugurwa kubakoresha, kabone niyo babanza guhura nigisubizo nkicyo. Abahanga bacu basobanura amahame shingiro, ibyiza, namahitamo mumasaha abiri gusa. Algorithms yashyizweho ako kanya nyuma yicyiciro cyo kuyishyira mu bikorwa, hitabwa ku miterere y'ibikorwa, ibikenerwa na ba rwiyemezamirimo n'abakozi, bizagufasha gukora imirimo utitaye ku mabwiriza yagenwe, ugabanya amakosa. Ibaruramari ryakazi rikorwa mu buryo bwikora, ukurikije gahunda y'imbere cyangwa ibindi bipimo.
Ubushobozi bwibikoresho byubusa bya software ya USU ntibigarukira gusa kugenzura igihe imirimo ikorwa, guhindura abakozi. Ihinduka umuhuza kubakoresha bose, itanga amakuru agezweho, imibare, inyandiko. Buri nzobere yakira umwanya wihariye ukora imirimo yigihe cyakazi, aho bashobora guhitamo gahunda nziza ya tabs hamwe nigishushanyo mbonera. Kubaruramari ikwiye hamwe nigihe cyakazi, biro nabakozi bakorera kure, kandi wongeyeho module ikurikirana ikoreshwa kuri mudasobwa. Muri icyo gihe, umuyobozi cyangwa umuyobozi w'ishami yakira imibare yiteguye cyangwa raporo, igaragaza amakuru yose ku bikorwa by'abakozi, harimo imirimo yarangiye, amasaha y'akazi yakoresheje kuri ibi. Sisitemu y'ibaruramari ikurikirana igihe cyibikorwa nubusa, ikora igishushanyo, ibara ryanditse. Kugira uruhare mu iterambere ryacu mu ibaruramari bisobanura kubona umufasha wizewe muri byose.
Ubushobozi bwo guhitamo porogaramu kubakiriya basaba bituma iba amahitamo meza ukurikije gutangiza inzira zitandukanye.
Duha abakiriya bacu amahirwe yo guhitamo ibikubiyemo, bishyirwa mubikorwa muguhindura urutonde rwamahitamo. Imiterere ya laconic ya menu yemerera kumenya gahunda mugihe gito kandi ntugire ibibazo mubikorwa bya buri munsi. Gutanga amakuru kubakozi bibera muburyo bwa kure kandi bisaba mubyukuri amasaha make, hanyuma icyiciro gito cyo kumenyana gifatika kiratangira.
Igiciro cya software igengwa nibintu byatoranijwe bikora kandi birashobora kongerwaho nkuko bikenewe.
Kuri buri gikorwa cyakazi, algorithm yihariye yibikorwa yashyizweho, izabemerera kurangiza mugihe kandi nta kirego. Igihe cyo guhinduranya inzobere cyandikwa kandi cyerekanwa mu kinyamakuru cya elegitoroniki mu buryo bwikora, byorohereza ibindi bikorwa by'ishami rishinzwe ibaruramari. Kubara umushahara, imisoro, ikiguzi cya serivisi nibicuruzwa byihuse bitewe no gukoresha formulaire ya elegitoronike igoye. Gahunda y'ibaruramari y'ibikorwa by'abakozi ba kure ikorwa hashingiwe ku guhora kwandikisha ibikorwa, gusaba, inyandiko. Ntugomba guhora ukurikirana abakurikirana abakozi, urashobora gufungura gusa amashusho mugihe gikenewe, ikorwa buri munota. Isesengura n'imibare byerekanwe muri raporo ziteguye bifasha gusuzuma iterambere rigezweho mu ishyirwa mu bikorwa rya gahunda, no guhindura niba ari ngombwa.
Abayobozi, bashinzwe kugenzura gahunda ya software ya USU, barashobora gukoresha imbaraga nyinshi mubice nko kwagura ubufatanye, gushaka abafatanyabikorwa, abakiriya.
Gusa abiyandikishije mububiko barashobora gukoresha porogaramu, kwinjiza ijambo ryibanga no kwinjira kugirango bamenyekane igihe cyose binjiye. Nta buryo bwo gukuraho ibibazo byibyuma, ariko gusubiramo kenshi bigufasha kugarura amakuru yawe.
Kugirango ushyire mubikorwa, ukeneye mudasobwa zoroshye, zikoreshwa, udafite ibipimo byihariye bya sisitemu. Nibyo, wumvise neza, nta mpamvu yo gushiraho cyangwa kugura ikintu cyose usibye mudasobwa. Ibaruramari nigihe cyakazi ni inzira ikenewe kandi ikenewe. Ukoresheje porogaramu ya comptabilite ya USU uzahora wizeye neza abakozi bawe ninshingano zabo zakazi.


text:
Ubumenyi Rusange
Isi Ituwe N’Amoko Angahe Y’Ibinyabuzima?…Ibisubizo By’Impuguke
Muri iki gihe abahanga bakunze kuburira abanyapolitiki ko niba bashaka ko abaturage babo bazabaho mu gihe kiri imbere barya bagahaga, bagombye kwita ku bidukikije, bakabirinda kwangirika.
Ariko se ubundi umubumbe w’isi utuwe n’amoko angahe y’ibinyabuzima, muri byo ibiri hafi gucika bingana iki?
Ibisubizo bitangwa na Dr Julia Carabias wigeze kuba Minisitiri w’ibidukikije muri Mexique, ubu akaba ari intiti ikora ubushakashatsi ku binyabuzima, akamaro kabyo n’uko byarindwa.
Ari mu banditse igitabo cy’ingenzi kiswe ‘Making Peace With Nature.’
Ikiganiro gikurikira yagihaye abanditsi b’Ishami ry’Umuryango w’Abibumbye rishinzwe kwita ku bidukikije, UN Environment.
Ni ubuhe bwoko bw’ibinyabuzima bwenda gucika ku isi?
Dr Julia Carabias:Kuri iki gihe hari amoko agera kuri miliyoni y’inyamaswa z’amoko atandukanye ku isi, ariko dukeka ko hari andi moko menshi tutaravumbura ndetse ashobora kuba abarirwa muri miliyoni umunani cyangwa zirenga.
Aya moko arimo ibimera n’inyamaswa. Ikibabaje ariko ni uko muri ayo moko umunani harimo byibura miliyoni imwe yabwo iri gucika ku isi kandi bitarenze iki kinyajana azaba yacitse niba ntagikozwe ngo abantu bayarinde.
Gucika kw’aya moko bizaba ari icyago ku batuye isi.
None ni iki abantu bakora ngo bayarinde gucika?
Dr Julia Carabias: Politiki twasanze ari ingenzi kurusha izindi kugeza ubu, ni ‘kurinda iyangirika ry’ibyanya bikomye’. Mu yandi magambo ibi bivuze ko urusobe rw’ibinyabuzima rushobora kurindwa abantu bagize icyo bakora.
Kurinda urusobe rw’ibinyabuzima biriho muri iki gihe bizabifasha gukomeza kororoka bikoresheje ubushobozi bifite, ni ukuvuga ubwo bikura mu byanya bibamo no mu mikoranire yabyo.
Icyo nakwibutsa ni uko gukorana kw’ibinyabuzima bigirira umuntu akamaro.
Musanga ari iki za Guverinoma zakora muri uru rwego?
Dr Julia Carabias: Leta zigomba kumenya ko kurinda ibinyabuzima kwangirika ari uburenganzira bwabyo n’ubwo muntu muri rusange. Kubirinda rero bisaba ko hashyirwaho za politiki zibifasha kandi zigashyirwa mu bikorwa.
Ingengo y’imari irakenewe muri uru rwego kandi igomba kuba ihagije hari n’inzego zishinzwe kureba uko iyo ngengo y’imari ikoreshwa.
Ikintu cy’ingenzi kurusha ibindi ariko ni ubushake bwa za Guverinoma, zikumva ko kurinda urusobe rw’ibinyabuzima ari ikintu cy’ingenzi zigomba gushyira mu biza ku mwanya wa mbere.
Leta nizibyirengagiza zizamenye ko mu gihe kiri imbere abaturage b’ibihugu by’isi bazaba mu isi itaboroheye, ihora ibateza akaga.
Akaga ka mbere kazaba ako kubura ibicanwa n’ibiribwa.
Ese hari isano hagati yo kwangirika kw’ibidikikije n’ubukene?
Dr Julia Carabias: Cyane! Isano irahari kandi ya bugufi. Yewe erega nabigereranya n’inzoka yiruma umurizo. Ubukene butera abantu kwangiza ibidukikije, byarangiza kwandirika nabyo bigateza ubundi bukene ku bandi bari basanzwe bifite.
Ndatanga urugero: Mu bihugu bifite abaturage bakennye uzasanga barangije ibishaka bahinga, bateze isuri, bateze imyuzure, batume ubutaka busharira kubera guhora babuhinga ntibabuhe agahenge.
Iyo ubutaka butakera bituma abaturage barumbya, bagasonza. Kurumbya nabyo bitera inzara n’ubukene kuko abantu bateza ngo babone ibyo barya banasagurire amasoko.
Ibi rero bigomba guhinduka! Abantu bakumva ko kurinda ibibakikije ari bo bigirira akamaro karambye aho kugira ngo bishimire kubona inyungu z’ako kanya zizashira vuba.


text:
Mu gice cya gatanu twasize hari umugambi Keria afite kuri Brenda ariko ibyo yarimo avuga byose kuri Brenda musaza we Brian yari arimo kumwumva. Dukomeze n’igice cya6 ariko iyi nkuru nawe ikomeze kugira icyo uyigiramo.
“Brenda ndabona utayifashe ariko ibyo nshaka kugusaba nutabinkorera ninjye nawe“. Ibyo byose Keria yari arimo ibyivugisha ariko ntiyari aziko Brian ari hafi aho amwumva. Brian byamuteye amakenga maze yigira imbere aho mushiki we yari ari.
“Keri ushobora kumbwira impamvu ukomeje kugenda kuri Brenda? Niba uri no gukeka ko dukundana kugira ngo umumbuze kubera Kaliza uri kwishuka cyane.Ntago ushinzwe kunyinjirira mu buzima kandi nihagira ikiba kuri Brenda ntago turi bubyumve kimwe”.
Brian akimara kuvuga ibyo yahise yigendera muri gahunda ze. Keria yasigaye ababaye kubw’umugambi we upfuye, yahise afata telephone maze ahamagara abo yari kohereza kwa Brenda. “Hallo, ndagirango ikiraka nari nabahaye mukireke ngiye gupanga ubundi buryo byagenda, ntimugire ikibazo cy’amafranga yanyu ndaje nyohereze”.
Isimbi umukobwa wari ucumbikiye Brenda yari umukobwa urangwa no kwinywera inzoga, ntakintu yitagaho umwanya yabonaga yajyaga mu bagabo,nta kazi yagiraga yaratunzwe n’akazi k’uburaya. Brenda nubwo yari aziranye na Isimbi ntabintu byinshi bibi yari amuziho kereka kunywa inzoga.
Isimbi yakomeje aganira n’inshuti ze ari nako banywa inzoga. Umugabo umwe mubari aho yasabye Isimbi ko yamushakira akana gakeye bakaba bari kumwe. Isimbi yahise amuseka cyane “hhhhhh…,none se urashaka kumbwira ko wabuze umwana ukeye n’amafranga ufite?Erega icyambere ni cash kandi uri nazo,rero sinibaza ukuntu wabuze abana bacyeye hano i wacu urabizi njye sinagusondeka,wowe zana amafranga ”.
Barakomeje baraganira ariko hagati aho Keria na Kaliza bari muri ako kabari Isimbi ari kunyweramo. “umva Kali uriya mukobwa namaze kumenya ko ariwe ubana na Brenda rero urumva ko tugomba kumwiyegereza, ikindi kandi nzi ukuntu Brenda yari abanye n’iwabo”. “uhm! Nonese Keri ntago Brenda aba i wabo? Nonese wamenye ute amakuru ye yose?”.
“Keri kuyamenya ntago byangoye kuko icyambere ni cash, maze kumeya ko Brian asa n’uwamukunze nashatse uko namenya aho atuye ngeze i wabo nsanga n’abantu batishoboye naje no kumenya ko n’umugabo babana atari se nshaka uko mwiyegereza nkajya muha amafranga namwigizeho umukobwa mwiza, nkajya mbeshyera Brenda amwirukana i wabo”.
“None se Keri na nyina yagize uruhare mukumwirukana?”. “Oya mama we aziko Brenda ari mu rugendoshuri, ahuwo ndi gushaka ukuntu mama we yamukuraho amaboko”. “Ubwose uzabigenza ute?”. “Utwo ni utuntu tworoshye nashaka ukuntu muhimbira,dore ko nuwo yitaga se turi kubyumva kimwe”. “Ahaaa, Keri ndumva undenzeho, sawa reka dutahe ubwo ni ugushaka uko tubona Isimbi rero akadufasha”.
Haciyeho undi munsi Brian na Brenda bari mukazi. Mu byukuri Brian yakundaga Brenda cyane ariko kuko yumvishe Keria atamufiye umugambi mwiza yabaye aretse kugira icyo amubwira kubw’urukundo amakunda kugirango atazamushyira mu bibazo.
Brenda yahise aza abona ko rwose Brian atari hafi aho,yamuhamagaye incuro zigera muri eshatu atamwikiriza, kuya kane nibwo Brian yamwumvise, nuko ashidukira hejuru. “Boss umeze neza?”. Brian umusubiza n’isoni nyinshi ati:” Yego ntakibazo keretse ko nabyutse ngifite stress z’akazi k’ejo”.
“Boss birumvikana uba ukeneye kuruhuka, ariko ndumva nakubwira ikinzanye maze ngakomeza akazi”. “Ntakibazo mbwira”. “Ndagirango nkusabe uruhushya rw’ejo kuko ndumva ntazaboneka ku kazi”. “Brenda urabiziko uba ukenewe cyane hano, gusa ntago nakwima uruhushya rw’umunsi umwe gusa ariko uzagerageze umunsi umwe ntuzavemo ibiri”. “Yego murakoze”.
Brenda yagiraga ikinyabupfura cyane, nta mukozi waho atubahaga ninayo mpamvu bamukundaga cyane. Brenda yarasohotse ataragera ku muryango Kaliza aba arinjiye, yinjiye avuga ngo Cheri, yabivuze cyane kugirango Brenda abyumve ariko ntiyabyitaho arakomeza arisohokera habe no gusuhuzanya.
Brian nawe yahise ahaguruka Kaliza agirango Brian agiye kumuhobera Brian ahita amusunika amwigiza hirya, maze ajya mukabati abikamo impapuro z’akazi afata izo yarakeneye maze arasohoka ntakintu amuvugishije.Kaliza byaramubabaje cyane maze…………….
Loading….
Ntuzacikwe Amayobera igice cya7


text:
Hari bamwe mu bagabo usanga bifuza kugira igitsina kinini ku buryo umubonye wese ahita abona ko atubutse ku gitsina ndetse n’umugore bagiye kuryamana nawe akabibona.
Nibyo koko igitsina kinini ntago gifite akamaro kanini mu gutuma imibonano mpuzabitsina iryoha kuko umugabo ufite igitsina gito ashobora kuryoshya imibonano kurenza ufite igitsina kinini. Ariko ntitwakwirengagiza ko iyo umugabo afite igitsina kinini kiringaniye biramworohera cyane kuryoshya imibonano mpuzabitsina kurenza ufite igitsina gito.
Byumvikana ko iyo umugabo afite igitsina kinini kandi akamenya kubikora neza uwo aba aruta kure umugabo ufite igitsina gito kandi uzi kubikora neza.
Hari impuguke mu bijyanye mu bijyanye n’imibonano mpuzabitsina yanditse igitabo yise Sex and Ejaculation wagaragaje uburyo umugabo wifuza kugira igitsina gitubutse yakoresha kugira ngo abigereho.
N’ubwo ngo abagabo benshi bifuza ibitsina bimeze gutya ngo hari inzira nyinshi banyuramo bakongera igitsina cyabo n’ubwo ngo bumwe muri ubu buryo bushobora gutera ingaruka zikomeye n’ubwo bwaba bwagufashije kugira igitsina wifuza. Nkuko inzobere zibyerekana ngo hari uburyo bwo kongera igitsina cyawe .
1. Uburyo bwa Bihari(The Bihari Procedure): Muri ubu buryo, muganga akata inyama igitsinagabo kiba gifasheho mu mubiri.Ushobora kunguka 5cm ku gitsina cyawe nyamara ngo iyo umugabo akoresheje ubu buryo iyo ashyutswe igitsina cye ntikitunga hejuru nkuko bisanzwe ngo kuko ntaho kiba gifashe ahubwo kiba gisanzwe ariko cyariyongereye.
2. Guterwa ibinure: Hari ibinure bikurwa inyuma ku bibero bakabitera mu gitsina cy’umugabo .Ariko akenshi umubiri ntiwemera kongera guterwamo bino binure bigasaba guhora babigutera bishobora gutuma ugira uburibwe bukabije cyangwa se hakazamo udusebe tujya kuba nk’utubyimba ku buryo dushobora no gutinda gukira bikaba byakwicira akazi bitewe n’icyo ukora.
3. Kwikinisha: Kwikinisha ngo ni kimwe mu bintu byagufasha kongera igitsina cyawe ndetse Ikaba byanatuma cyirambuka mu dutsi twacyo,nubwo ariko iki gikorwa ngo gishobora gufasha umugabo kuba yagira igitsina kirambutse ngo kubikora kenshi byaba bitera ingaruka mbi yo kurangiza vuba ibintu abagore benshi badakunda ,cyangwa se ngo umugabo akazajya arangiza buri gihe uko abonye ikintu gituma igitsina cye gihaguruka.
4. Gukora imyitozo ngororamubiri: Imyitozo ngororamubiri ihoraho ngo ifasha umugabo kuba yakwaguka mu myanya ndangagitsina bityo n’igitsina nyirizina kikaba cyakura ku buryo nta kibazo azahura nacyo cyo kuba yakifuza igitsina kinini ,umugabo rero ukora iyi myitozo ngo asabwa kurya kandi akanakora imibonano mpuzabitsina kuko ngo bifasha igitsina cye kuba kirekire kandi kikaguka mu bugari bwacyo.
Ni ngombwa ko rero abagabo bumva bifuza kugira igitsina kinini kirekire kandi kigari bakurikiza ibyo twavuze haruguru ariko kandi bakirinda ibyababyarira ingaruka kuko ngo nubwo abagabo benshi baba bifuza iki gitsina atari ko abagore benshi bakunda igitsina kinini kandi ngo icya ngombwa ni ukumenya kugikoresha neza icyo waba ufite cyose wabasha kuryamana n’umugore akanyurwa nta kibazo.


text:
Wagiye wumva imibare myinshi y’abantu bapfuye hagati mu ijoro no mu masaha ya kare (mu rukerera), ukumva ngo kanaka yapfuye hagati ya saa Cyenda na saa Kumi z'ijoro, bamwe bati “Ni Amadayimoni yamwishe”, abandi bati "Ni umunsi we wageze".
Ibi bintu bikunda kubaho cyane cyane nko mu rugo
cyangwa mu bitaro. Ibi bituma abantu ba hafi y’uwapfuye cyangwa abo mu muryango
we bibaza impamvu yateye urwo rupfu na cyane ko abapfa muri ayo masaha abenshi baba
batanarwaye cyangwa bari bamaze igihe bakize. Mu gukora iyi nkuru twagereranyije
inkuru zitandukanye tunifashishije inkuru yanditswe na Mainooco kuri Opera
News.
Mu gihe cya Yesu/Yezu hakoreshwaga igishushanyo (Mortality Rate
%) cyagaragazaga ko abantu bapfa mu ijoro bari ku gipimo cya 20% naho mu gitondo bikaba 35%. Ibi byagiye bihinduka uko imyaka yagiye ihita indi igataha, saa Cyenda na saa Kumi biba igihe kibi kuri bamwe.
Ahari ibyo ushobora gutekereza ni byo ukurikije ibyo
wasomye cyangwa imyizerere yawe. Muri iyi minsi ahantu henshi humvikana inkuru
zivuga ngo runaka yapfuye, wajya kumva ku ruhande ukumva
bamwe bavuga ngo ‘Nyamara twari kumwe
ku manywa ameze neza”. Ejo bikagenda uko n’ejo bundi na bwo bikagenda uko, mbese muri make, ibintu byagiye bihinduka uko iminsi yagiye ihita.
Muri iyi nkuru yanditswe na Mainooco, yasobanuye ko mu
masaha y’ijoro ari bwo abarozi n’ibindi bibi bikora ariko bikaba bibi muri aya
masaha ya saa Cyenda na saa Kumi. Muri iyi nkuru uyu mwanditsi yatanze inama
ku bantu avuga ko gusenga bishobora kuba igisubizo bikaba byanatanga ubuzima
ku wagombaga gupfa kuri aya masaha, asaba abantu kujya basenga cyane.
Umwuka wa Carbon ukwirakwira hanze muri aya masaha nawo uri mu bitera impfu zitunguranye z’abantu. Ibimera bisohora umwuka
abantu bahumeka wa Oxgen bikakira Carbon Dioxide. Icyo gihe umwuka wa Carbon
Dioxide uba ari mwinshi cyane mu kirere
ku buryo umuntu urwaye ashobora
kubigiriramo ingaruka zikomeye akenshi ziganisha ku mpfu zitunguranye.
Abantu bagirwa inama yo kujya bakumira umwuka wa
Carbon Dioxide cyane, barekera hanze ibisa n’ibimera byose bishobora kuba biri
hafi yo mu nzu. Kubera uburyo ubushobozi buke bw’umubiri w’ikiremwamuntu muri
iyi myaka, ibi byose birabyorohera kwica abantu byoroshye. Urupfu iyo rwaje
ntabwo waruhunga.
Inkomoko: Opera News


text:
ISENGESHO RYO KWISUNGA KIZITO MIHIGO NO GUSABA KO YANDIKWA MU GITABO CY’ABAHIRE (rivugwa buri munsi Saa cyenda z’amanywa, 15h).
- Ku izina ry’Imana Data….
-
Ngwino Roho Mutagatifu….
-
Dawe uri mu ijuru…
-
Ndakuramutsa Mariya…×3
-
Hubahwe Data….
DUSABE:
Mana Data Nyirubuntu budashira
Wakunze isi cyane bigera n’aho uyicunguza Umwana wawe
Maze mu bantu utonesha bamwe ngo bakubere abahamya.
Turagushimira tugusingiriza impano wahaye u Rwanda n’Abanyarwanda muri KIZITO MIHIGO wavukiye ku butaka butagatifu bwa Kibeho mu mwaka Bikira Mariya Nyina wa Jambo yigaragarije Abanyarwanda.
Wamuhunze impano zitagira ingano, umutaka igikundiro n’uburanga, umutanagisha ijwi rivumera rikarembuza imitima, rimwe rikwiye umuhanzi n’umuhanuzi w’ibihe byose.
Yabanye natwe dusangira ibyiza kimwe n’amagorwa, ariko umutima we awurinda umugera w’urwango n’ubwikunde, arenga amacakubiri atsinda irondakoko, akubera umuhamya ukwiye aho rukomeye.
Yahamije ko ikizakiza uru Rwanda, ari ukureshya kw’abana barwo, bakemera ko bose ari bamwe imbere yawe, ndetse ko n’abatabarutse bose bakwiye kwibukwa no gusabirwa, tukava dutyo mu cyunamo kitubundikiye nk’igicuku cy’urupfu, tukemera ko uwazutse yakiriye abacu, kuko hakurya y’imva hari ubugingo.
None rero Mana yacu, Mana idukunda ikumva amaganya yacu, turagutakambira twiziritse ku gishura cya Nyina wa Jambo, ngo Roho wawe agaragare mu kirere cy’u Rwanda nk’Inuma y’amahoro, tuvugirwe na KIZITO MIHIGO hagaragare ibitangaza bihoza imitima y’abamukunda, bityo utugaragarize ko wamwakiriye iwawe mu Bahire.
Nanjye rero umwana wawe w’umunyabyaha ariko wicujije, mpfukamye imbere yawe ngusaba ngo wuzuze icyifuzo cyanjye, ugirire Kizito Mihigo wakunyuze, ngirirwe ubuntu mu byo ngusaba …….(kuvuga icyo wifuza bucece)
bitume ndushaho kukubera umusemburo w’amahoro n’ubwiyunge muri iyi si, tube benshi tugushimira, bityo na Kiliziya yawe ivugururwe.
Nawe rero Kizito Mihigo mwana wacu, wabaye umuhamya w’ubumwe n’ubwiyunge mu bantu, tuvuganire Ijabiro kwa Jambo aho wadutanze, imihigo yawe tuyigire iyacu, tukwigireho ubutwari dutsinde ubwoba, natwe twitabire guhamya Yezu aho rukomeye kuko amaherezo yacu ari ukubana na We.
Ba umurinzi mwiza w’Akarere k’Ibiyaga Bigari, utoze Afurika yacu kuririmba amahoro n’ubumwe, isi yose ivome i Rwanda icyo yari yarabuze mu bantu, bityo Imana yacu Irusheho guhabwa ikuzo n’icyubahiro,
Ubu n’iteka ryose.
AMINA.


text:
Kamonyi/Kayenzi: Abatuye mu manegeka babwiwe ko batazabona amazi n’amashanyarazi
Ababwiwe ko bagomba kwimuka mu manegeka ni abaturage batuye mu Midugudu 3 yo mu Kagari ka Kirwa na Cyubi, Imidugudu iri hejuru y’umugezi n’ikibaya cya Nyabarongo.
Ibice binini byo mu Karere ka Kamonyi ni ahantu hateye neza, kandi imihanda ihagana ni nyabagendwa.
Gusa iyo ugeze mu Mudugudu wa Gitwa, Mataba na Kamabuye, ho mu Murenge wa Kayenzi ubona hari itandukaniro n’ibindi bice byo muri aka Karere.
Abahatuye bemera ko batuye nabi, kuko nta muhanda, amazi n’amashanyarazi bihaba.
Tugirimana Adrien w’imyaka 56, avuga ko basiga imodoka mu mpinga y’umusozi, bagakoresha urugendo rurerure n’amaguru, bakahagera bananiwe.
Yagize ati: ”Natwe tuhatuye turahatinya kuko ni ku misozi ihanamye.”
Umunyamabanga Nshingwabikorwa w’Umurenge wa Kayenzi Mandera Innocent avuga ko mu Midugudu 25 igize Utugari 6, itatu muri yo iherereye mu manegeka.
Yagize ati: ”Tujyayo bitugoye, nubwo gahunda za Leta nyinshi tuzihakorera ni mu manegeka.”
Cyakora akavuga ko hari ingo zatangiye kuhava.
Umuyobozi w’agateganyo w’Akarere ka Kamonyi Tuyizere Thaddée yabwiye UMUSEKE ko hari umuyoboro mugari w’amazi n’amashanyarazi batangiye gukwirakwiza hirya no hino mu Midugudu itari ibifite.
Tuyizere yavuze ko ibi bikorwa remezo nta na kimwe bazageza mu batuye muri ayo manegeka keretse bahavuye bakemera gutuzwa ahantu heza.
Yagize ati: ”Muri gahunda yo gukwirakwiza amazi meza n’amashanyarazi mu baturage, hariya ntiharimo.”
Uyu Muyobozi yaburiye aba baturage ko bagomba kuzamuka bakava mu manegeka kugira ngo begerezwe iterambere.
Ubuyobozi bw’Akarere buvuga ko hari umushinga wo kubaka urugomero kuri Nyabarongo, bukavuga ko nirutangira kubakwa nta muturage ruzasanga akihatuye.
Akarere kavuga ko karangije gutunganya site zizubakwaho imidugudu hagendewe ku gishushanyo mbonera cy’Akarere cyatangiye gukurikizwa.
REBA YouTube Channel UMUSEKE TV video nziza nk’iyi. UKORA LIKE SHARE na COMMENT
MUHIZI ELISÉE
UMUSEKE.RW/Kamonyi.


text:
Umunyeshuri wo muri Kaminuza y’u Rwanda, Rwamucyo Nsengimana Jean de Dieu, yabwiye IGIHE ko iyi nkende bayibonye mu masaha ya mu gitondo imanitse, bihutira kubimenyesha ubuyobozi.
Ati “Byatubereye urujijo kuko twabibonye mu gitondo nka saa mbili, bivugwa ko yari imaze iminsi ifite umugozi mu ijosi, birashoboka ko yagiye hejuru kwa kundi ziba zikina akagozi kagafatwa mu ibati kagahita kayizirika.”
Yakomeje agira ati “Ubuyobozi bwahise buhagera ariko nta cyo bwayikoraho kuko hari izindi nkende zarakaye, urumva ni hejuru cyane kandi bisaba n’abantu kuba bakurira kandi n’izindi nkende zihari byari bigoye kuba wazihakura.”
Hari amakuru ko urupfu rwayo rwatewe n’abantu bayiteze umugozi ku bushake, bakayambika agasinga mu ijosi bitewe n’uko hari abakunze kuvuga ko zibonera imyaka zikanabasagarira.
Umukozi wa RDB ushinzwe kubungabunga urusobe rw’ibinyabuzima, Ngoga Télesphore, yabwiye IGIHE ko bagiye gushaka amakuru y’icyaba cyayishe.
Ati “Turi kubikurikirana kugira ngo turebe uko bimeze maze hashakishwe ikintu cyakorwa byihutirwa. Ubu turi kuvugana n’abayobozi ba Kaminuza ngo tumenye uko bimeze.”
Amakuru agera kuri IGIHE ni uko nyuma iyi nkende yamanuwe aho yari imanitse ikajyanwa ahakusanyirizwa inyamaswa muri Kaminuza Nkuru y’u Rwanda mu Ishami rya Huye, kugira ngo iterwe imiti itazangirika maze ijye yifashishwa mu bushakashatsi n’abanyeshuri biga ibijyanye n’imibereho y’inyamaswa.
Gusa kugeza ubu hategerejwe ko ibanza gukorerwa ibizamini hakarebwe niba nta ndwara ifite, mu gihe yasanganwa uburwayi igahita ishyingurwa.


text:
EPISODE 74: Alide akuyemo impeta yambitswe na Christian…Juru akomeje gushaka amakuru
Murayigezwaho na www.rubay.rw – Rubay Stories
… Alide amarira yamutanze hasi. Byari byamurenze. Yibazaga ukuntu Christian yaba yihuse bigeze aho amusaba ko bazabana biramuyobera. Alide yitegereje umwana we umuri imbere kandi wamaze kwizera ko Christian ari Se, yanga kugira byinshi abaza Christian nuko amuhereza ukuboko amwambika impeta. Gafotozi yakoze umurimo we nuko aragenda. Ibyishimo byabaye ibyishimo kuri batatu gusa Alide yari afite amarira ari gutemba mu mutima we. Yumvaga afite byinshi byo kubaza Christian ndetse no kumusobanuza ariko yagombaga gutekereza igihe gikwiye. Uwo munsi kuri Baho, wari udasanzwe kandi umunsi wo kuzirata mu bandi bana ubuzima bwe bwose. Nubwo Alide atabyiyumvishaga neza, ariko uwo munsi yari akwiye kwirengagiza ikintu cyose akishima. Burya akeza ntigahera mu itama, bagezeho barataha nuko Christian abageza mu rugo. Alide yahise abwira Baho ati:
“Mwana wa, genda ujye mu rugo mbe nganira na Papa. Kandi mu rugo ubareke nijye uza kubabwira ibyabaye byose. Sibyo?”
Baho – “Yego mama.”
Baho yahise agenda nuko Alide asigarana n’umukunzi we mu modoka. Alide n’umujinya mwishi yahise akuramo impeta aba ayipfumbatishije Christian. Christian byaramutangaje yibaza ku kintu kibaye ku mukunzi we biramuyobera. Alide yahise amubwira amutonganya ati:
“Ariko Chri, uratekereza urakora ibiki? Ese kuki uri kwihuta bigeze hano? Gute wanyambika impeta imbere y’umwana wanjye kandi untunguye bigeze hariya?”
Christian – “Ariko se bikugendekeye bite cherie?”
Alide – “Ariko Chri, ishyire mu mwanya wanjye. Yego wenda ndabigushimira da, ko unkunda cyane kandi ukaba umfiteho imigambi ingana gutya. Ni abakobwa bake bagira umusore nkawe. Ariko se ntabwo wigeze utekereza ko ndi umunyeshuri ugiye gutangira Kaminuza? Rwose ibi ntabwo ari ibintu nteganya ko bizaba vuba, niyo mpamvu nabonye wihuse. Nshobora kuba ngejeje igihe cyo kwambikwa impeta mu myaka, ariko sindageza igihe cyo kwakira ko nambitswe impeta.”
Christian – “Ese nkimara kukwambika impeta, waba wibuka amagambo nakubwiye?”
Alide – “Ndayibuka neza cyane rwose. Wambwiye uti ‘Ndifuza kumara ubuzima bwose nsigaje ku isi ndi kumwe nawe mukundwa. Ese uzemera kumbera umufasha, tukarera Baho kugeza na we yuzukuruje?’
Christian – “None se muri ibyo hari italiki wumvisemo Ali? Ese hari ubwo ari ejo? Hari ubwo se ari umwaka utaha? Hari ubwo se ari nyuma y’imyaka myinshi? Nta gihe nakubwiye ko byazaba. Icyo nshaka ni uko uzambera umugore, mu gihe ntazi.”
Alide yumvise atsinzwe nuko asa nkutuje Christian arangije afata ya mpeta arongera arayimwambika. Yahise amubwira ati:
“Ali urukundo ngukunda, nta buryarya burimo kandi nta kwihuta turiho. Nzagutegereza kugeza igihe uzabona ko ari ngombwa.”
Alide yabuze ikindi arenzaho nuko aramubwira ati:
“Cyakoze umbabarire ku myitwarire ngaragaje. Ndagushimira ku bwa none.”
Christian yahise ahobera Alide nuko aramwongorera ati:
“Cherie hari ikintu nkumbuye cyane.”
Alide – “Iki se mukundwa…. Oya nako wikwigora nakimenye kandi nanjye ndagikumbuye.”
Bahise barekurana bararebana nuko bahuza impanga. Bahise basomana nuko hashize umwanya Alide ahita abwira Christian ati:
“Nkwiye kujya mu rugo rero. Ubu Baho ari guhatwa ibibazo byaho yiriwe.”
Christian – “Ngaho genda ushyigikire umuhungu wacu. Ndagukunda uyu munsi ndetse n’igihe kizaza.”
Alide – “Nanjye ndagukunda kandi nyurwa n’ibyo unkorera.”
Alide yarasohotse nuko Christian aba aretse kwatsa imodoka ngo agende. Alide ageze ku rugi rw’igipangu yahise akata aragaruka nuko abaza umukunzi we impamvu atagenda nuko Christian aramubwira ati:
“Mfite ubwoba ko umutima wanjye ukomeza kukunyishyuza. Ndi kumva ntajya kure yawe ariko nta kundi.”
Alide yahise yongera asoma umukunzi we nuko aramubwira ati:
“Nanjye nakwifuje ko duhorana gusa ntabwo byakunda.”
Christian – “Nzasura mabukwe na databukwe ryari se Cherie?”
Alide – “Igihe cyose bizaba, reka tubyizere gusa.”
Christian yakomeje kwitegereza Alide nuko Alide amusaba ko yatsa imodoka kugira ngo amenye neza ko agiye. Christian yarabikoze nuko baratandukana. Christian akimara kurenga yahise abona numero atazi imuhamagaye gusa yirinda kuyitaba kuko yari atwaye. Iyo numero yahise imwoherereza ubutumwa bugufi bugira buti:
“Ni Juru. Nashakaga kukuvugisha nuza kubona call yanjye yakubuze umpamagare tuvugane.”
Christian yahise yihuta agera aho yari kuruhukira kuko muri uwo mugoroba atari guhita ajya i Butare. Akihagera yahise ahamagara Juru.
Christian – “Komera cyane Bro. amakuru se?”
Juru – “Man ni meza cyane. Ko nshaka ko duhura nk’ejo se byakunda? Ndagushaka byihutirwa tu.”
Christian yahise atekereza, yibuka ko weekend ikurikira aribwo yateganyije ko imiryango izamuhuza na Alide. Yahise abona ko ari ngombwa guhura na Juru mbere aho kugira ngo azabishyire ikindi gihe bityo bikaba byahura na weekend. Yahise abwira Juru ati:
“Ko ndi i Kigali se hari ikibazo duhuye ejo?”
Juru – “Ibyo byumvikanye neza mu mwatwi yanjye. Ahubwo tubishyire saa ngahe?”
Christian – “Byakabaye byiza kuri njye bibaye ari amasaha ya mbere ya saa tita kugira ngo nze kugira igihe cyo gusubira i Butare.”
Bahise bemeranya isaha bazahuriraho ndetse n’ahantu bazahurira. Bosco aho yari ari Rachel yamwandikiraga kenshi amubaza uko ameze. Ku bwa Bosco yumvaga ibyo nta kintu biri kumumarira. Bosco yasaga nkaho ikintu asigaye yishingikirijeho ndetse n’icyo yari yiringiye ari Juru. Yagiye kubona abona Alide aramuhamagaye. Telephone yayifashe vuba na bwangu nuko ahita ayishyira ku gutwi.
Alide – “Hm ariko Bosco wagirango wari utegereje ko ngiye kuguhamagara?”
Bosco – “Ariko se icyo kibazo wakibaza Ali? Sinzi uko bigenda gusa numvaga ko tugiye kuvugana nubwo ntarinzi inzira biri bunyuremo.”
Alide – “Wiriwe ute se?”
Bosco – “Niriwe neza. Kare nagushatse ngo umbwire amakuru yawe ndakubura.”
Alide – “Umbabarire Bosco. Nari nagiye ahantu na Baho gusa nari navuze ko nza kuza kukuvugisha none niba umeze neza ndumva binshimishije.”
Babuze ikintu baganira hashize umwanya Alide asezera Bosco.
Alide yatangiye gutekereza ukuntu yasomanye na Christian, agahita yibuka asomana na Bosco bwa mbere, akumva arushijeho gukumbura Bosco.
Bwakeye vuba nuko Christian na Juru barahura ngo baganire. Juru yabanje kubaza Christian inkuru ye na Alide nuko Christian na we ayiva imuzi nta kintu asize inyuma. Yamubwiye ukuntu yahuriye na Alide kwa muganga akamushima, ndetse bikagera naho amusaba ko bakundana Alide akabimwemerera. Yarakomeje amubwira ukuntu akunda mushiki we kandi aterwa ishema no kuba afite umwana. Christian yirinze kugira ikintu avuga ku hahise he na Alide ndetse agerageza no kuvuga inkuru ye mu buryo butagira aho buhurira n’ibintu byari biherutse kuba kuri Bosco (Igihe yakekwagaho gushaka guhohotera Alide).
Christian yari umuhanga. Yari umusore uzi kuganira mu buryo bwose butamushyira mu byago, cyangwa ngo bumugwishe mu mutego. Yari yaketse ko impamvu Juru ari kumuganiriza ari ukugerageza kumuneka cyane ko yari yarabonye ko Juru atigeze anyurwa no kuba akunda mushiki we. Nubwo ibyo byose yabitekerezaga ntabwo yakekaga ko Juru yamuteze umutego ukomeye kandi ugoye kuwusimbuka.
Bakomeje kuganira bisanzwe nuko Juru ageraho aramubwira ati:
“Cyakoze ntakubeshye, nakomeje gukeka ko udakunda mushiki wanjye. Ese koko ukunda mushiki wanjye cyangwa ufite ikindi kintu umukurikiranyeho?”
Christian – “Ese kuki uri kumbaza ibyo Juru?”
Juru – “Tugihura nakubwiye ko nkora igishoboka cyose ariko mushiki wanjye akazabona umuntu wamuremewe. Kandi sinzi impamvu nkomeza kwizera ko atari wowe. Ese waba uzi ko Alide adakunda umuntu nkawe urya abana kandi uzwiho gukurikira inyungu ze bwite mu bantu bose?”
Christian – “Ye?? Uvuze ngo iki?”
Christian yatangiye kurakara cyane nuko Juru ahita atangira kumubwira inkuru.
Juru – “Umunsi umwe hari umusore witwaga Bosco wari utwaye igare ari kugenda ku muvuduko wo hejuru. Inyuma ku ntebe hari hicayeho umukobwa witwa Alide. Bosco yakomeje gutwara igare cyane kugeza ubwo Alide yamusabye ko yagabanya umuvuduko. Byasaga nkaho Bosco adashaka kumva uwo mukobwa nuko aramubaza ati, “Ese Ali urankunda?” Alide yamusubije ko amukunda ndetse cyane. Bosco yahise abwira Alide ati, “Niba koko unkunda fata cask nambaye, nawe uyambare kandi umfate mu nda unkomeze.” Alide yarabikoze, nuko mu gitondo cya kare Alide ari kwa muganga, yumva inkuru y’umuhungu n’umukobwa bakoze impanuka, umusore akitaba Imana ariko umukobwa agasigara kuko yari yambaye cask. Iperereza ryakozwe ryagaragaje ko iryo gare ryari ryacitse feri.”
Christian yumvise iyo nkuru birushaho kumurakaza ndetse no kuvugishwa cyane.
Ibaze: Ese Juru agamije iki? Kuki se Christian bimurakaje?
NTUZACIKWE NA EPISODE IZAKURIKIRA.
Kurikira indi nkuru ndende yitwa ISI Y’URUKUNDO ndetse nindi yitwa UKURI kuri:
www.rubay.rw *RUBAY STORIES *Your Stories, Your Life.
Ushaka kubona umwanditsi w’iyi nkuru NIYONZIMA Eric, ushobora kumuhamagara kuri 0784186339 Cyangwa ukamwoherereza ubutumwa bwa email kuri rubayiza97@gmail.com
UMUSEKE.RW


text:
Umuraperi Generous 44 yakoze indirimbo yitsa ku buhemu yakorewe na Rocky Kirabiranya
Ukeneye kwamamaza! Gusobanuza! Gutanga amakuru? Hamagara 0788772818
Umuraperi Generous 44 wari umaze igihe atumvikana cyane mu muziki Nyarwanda yashyize hanze indirimbo ivuga ku mibanire mibi yagiye agirana n’abantu yitaga inshuti ze by’umwihariko Rocky Kirabiranya wavugaga ko amufasha kandi amushakaho indonke, ibintu yagereranyije n’ubukebebe.
Uyu muraperi utajya uripfana yeruye ko ubwo yakoranaga na Rocky Kirabiranya yaje kubabazwa no kuba uyu wiyitaga umufasha mu muziki (Manager) yari agamije kwimenyekanisha no kwifotoza yamara kubigeraho agahita akuramo ake karenge.
Generous 44 ubwamamare bwe muri muzika Nyarwanda avuga ko Rocky Kirabiranya yabigizemo uruhare yarangiza akagira n’urundi rwo gushaka kumukubita hasi ariko bikamuta kuw’amazi kuko n’ubwo Rocky Kirabiranya yamufashije kumenyekana atari we wamuhaga impano yo gukora Hip Hop.
Mu kiganiro yagiranye na UMUSEKE, Generous 44 yavuze ko ubwo Rocky Kirabiranya yari amaze kubyimba yahise amwereka ko byaciyemo akibagirwa uwabigizemo uruhare.
Avuga ko ari ibintu bibabaje cyane kubaka umuturirwa mu gihe kingana n’umwaka wajya gusenyuka bigatwara umunsi umwe cyangwa ibiri.
Generous 44 wakoze indirimbo nshya yise ‘Ruganza’ yigereranya n’umwami Ruganzu Ndoli benshi bitaga igicucu nyamara ari umuhanga cyane.
Ati“Ruganzu yari azi ibintu byinshi byagirira rubanda akamaro atanga (apfa) abijyanye, mbigereranya n’abanyifotorejeho bazi ko ntakora umuziki tutarikumwe kandi sinzarekera.”
Ibi abihuza no kuba Rocky Kirabiranya yaramwifotorejeho ashaka kugera imbere ya Camera mw’isura yo kumufasha kandi yifitiye izindi nyungu ku ruhande mu buryo bwihishe.
Ati “Byambayeho kuri iyo Managment nakwita ko ari iy’amafoto, njye nakoze Rocky Entertainment, ntago igihangano cyanjye cyari busohoke atumvisemo izina rye,nakoraga indirimbo andi hejuru ambwira ngo ngomba kuzamo, nta kuntu yari kubaho iyo ntaza kuba ndi aho ngaho.”
Generous 44 avuga ko yakoranye na Rocky Kirabiranya nk’umuvandimwe ubwo bashingaga Rocky Entertainment kuko nta n’undi muhanzi wayibarizwagamo.
N’ikiniga cyinshi ati “Birababaza ibintu umuntu yakoreye imyaka umuntu akabitesha agaciro agatangira kugusuzugura,iyo bigeze mu kubona amafaranga hahita hazamo amaco y’inda no kugira igifu kinini,ibintu byose ukabyikubira”
REBA YouTube Channel UMUSEKE TV video nziza nk’iyi. UKORA LIKE SHARE na COMMENT
Generous 44 avuga ko ubwo yakoranaga na Rocky Kirabiranya indirimbo zose zashyirwaga kuri Shene ya Youtube ya Rocky bagirana ibibazo ntabashe kuzibona akaba yahisemo gufungura Shene ye nshya.
Avuga ko yakoze umuziki atazi ko azahura na Rocky Kirabiranya ariyo mpamvu n’ubu ashikamye bwuma kandi atazacika intege n’ubwo Rocky Kirabiranya yashatse kurya wenyine no gusenya ibyo yubatse.
Ati “Naje kumubonamo ubukebebe, Ruganzu ibigarukaho mfite ibintu byinshi mu mutwe ngomba gutanga nyuma yabyo ubuzima burakomeje.”
Avuga ko ubu ari gukora umuziki abifashijwemo n’inshuti n’abavandimwe kandi umuziki akaba awurimo neza n’ubwo bigoranye gushyira hanze indirimbo umunsi ku munsi.
Ruganzu ni indirimbo iri mubwoko bwa Drill, mu buryo bw’amajwi yakozwe na Kina Beat muri Coffe Sound naho amashusho atunganywa na Methode Badman na Ell Kojo.
Indirimbo Ruganzu ya Generous 44 igaruka ku buhemu uyu muhanzi yakorewe n’abo yitaga inshuti magara.
NDEKEZI JOHNSON / UMUSEKE.RW


text:
HARI UMUKOBWA UMBAJIJE NGO
Kuki abasore tujya gutereta umukobwa tuziko ikitugenza ari igitsina, twarangiza tukagenda tubeshya ko tumukunda???
uwo mukobwa arongerati: basore mwagiye mugenda muvuga ikibajyanye, yabananira mukajya ahandi ko abakobwa ari nka boutique???
BASORE NIMUMUNSUBIRIZE, IMPAMVU TUTAVUGISHA UKULI.
Nanjye ndabaza abakobwa
kuki abakobwa mwizirika kubasore bamwe, akenshi usanga ari abafite ifaranga gusa??? ugasanga umuhungu ararwanirwaho n'abakobwa batatu, kandi abasore i Rwanda batabuze?
MWAGIYE MUGENDA MUVUGAKO MUJYANYWE N'AMAFARANGA, KO ABASORE ARI NKA BANK, YAYAKWIMA UKAJYA AHANDI??? KUKI MWIZIRIKA KURUMWE GUSA???
Video Abakobwa Beza
HARI UMUKOBWA UMBAJIJE NGO
HARI UMUKOBWA UMBAJIJE NGO


text:
Menya Uko Wagira Icyo Wigezaho Nk’umugore
Hari abagore benshi bafite icyo bigejejeho mu bintu bitandukanye, nubwo biba bitoroshye. Nonese ni ibihe bintu byibanze bisabwa kugira umugore abe yagira aho yigeza mu buzima? Nibyo tugiye kugarikaho muri iyi nyandiko.
Guhora ushaka uko wakunguka ubumenyi
Ikintu cya mbere cy’ibanze kugira ngo umugore abe yagira icyo yigezaho ni ubumenyi. Ibi ntabwo bivuze gukomeza amashuri no kugira impamya bushobozi ya kaminuza gusa, ahubwo binakubiyemo guhora ufite umuhate wo kongera ubumenyi ngiro n’ubuhanga.
Ikirenze kuri ibyo kandi, ugomba kugira gahunda y’uko wagera kucyo ushaka kugeraho mu gihe runaka. Urugero: ushobora gukora gahunda y’ibintu ushaka kwiga cyangwa kumenya birushijeho, intego ushaka kugeraho, n’ubumenyi ushaka kongera mu gihe cy’amezi 18. Ibi bintu bishobora kugusaba isaha imwe mu munsi wawe, ariko bizagufasha kwiteza imbere ku giti cyawe.
Gushyigikira abandi bagore
Ibi nabyo n’ingenzi. Kwigereranya n’abandi bukubuza kwiteza imbere no kugira icyo ugeraho ndetse bishobora no gutuma utangira kugirira abandi ishyari. Ibi ni ugutakaza imbaraga wakabaye ukoresha mu kwishimira no gushyigikira bagenzi bawe.
Buri muntu wese afite inzira ye azacamo n’ibyo azigezaho, ariko ushyigikira mugenzi wawe bizatuma ugera kuri byinshi bityo ugire icyo ugeraho kandi ufashe n’abandi kugira icyo bageraho. Umugore umwe ashobora kungukira ku byo mugenzi we yaba yaraciyemo kurusha undi, ugasanga niba waraciye mu kibazo runaka hari nk’uwo wagira inama cyangwa wowe akakugira inama bityo ukamenya uko wifata muri icyo kibazo. Inyungu ziri kumpande zombi kubera ko muba mwaraciye mu bintu bitandukanye cyangwa se mwaragize imbongamizi zisa kuko mwese muzafashanya cyangwa mukungurana ibitekerezo.
Kura amaboko mu mufuka
Kwikuramo ubunebwe ukumva ko ushoboye bizagufasha kugira icyo wigezaho mu buzima. Ntugatinye impinduka. Akenshi usanga abantu batinya guhindura ubuzima cyangwa kugerageza ikintu gishya ariko ibi bishobora gutuma nta kintu ugeraho. Gukura amaboko mu mufuka bizagufasha kugera kuri byinshi mu ntego zawe, binyuze mu gushakira amahirwe hirya no hino. Usibye kuba ibi bizatuma utera imbere hari na benshi bazakwigiraho bitume nabo bitinyuka.
Fata inshingano
Iterambere rihera mu bushobozi ufite bwo kuba wafata inshingano n’ibyemezo byiza. Ubwo rero ni iby’ngenzi ko wagira aho wandika intego zawe, ukajya ugenzura niba uzigeraho kandi ugakosora aho wakoze nabi. Ikindi nanone n’ingenzi ko wibwiza ukuri ukemera ko ushobora gokosa kandi ushobora gukenera kugisha Inama bagenzi bawe. Jya wemera gukosorwa – Ibi ntibyerekana ko uri umunyantege nke ahubwo byerekana ko uri umunyabwenge.
Kumenya kubana n’abantu
Ikintu kindi umugore agomba kuba azi gukora kugira ngo abashe kugera kure mu buzima ni ukumenya kubana n’abantu. Kumenya gukorana neza n’abagenzi bawe mu kazi ni ingirakamaro cyane kuko bikwigisha kumenya kubana n’abantu batandukanye. Ikindi bifasha kumenya kwitwararika neza mu buryo buguhesha icyubahiro kandi bwerekana ko ufite ikinyabupfura. Nanone buryo bwiza bwo kumvikana neza n’abantu ni ukumva ibyo bashaka cyangwa ibyifuzo byabo ukerekana ko washibimye – Ibi bifasha mukubaka umubano mwiza kandi byafasha umugore mu gutera imbere.
Kwigirira icyizere
Ntabwo watera imbere nk’umugore niba nta cyizere wigirira, ukumva ko ushoboye ukanabyereka abandi. Kwiyizera bitangirira mu kugira ubumenyi bwo mu’ishuri no kumenyana n’abantu ku buryo uba ubanye nabo neza. Ikindi kandi ugomba kwiga kumbaraga nke zawe. Aho kugira ngo zitume utigirira icyizere, jya umenya ko gutsindwa mu buzima ari ibintu umuntu agomba gucamo, ukabyakira maze ugatera imbere.
Leave a Reply
Ba uwambere gutanga ibitekerezo.


text:
Mu Rwanda
Leta Igiye Guha Akazi Abarimu Bashya 1400
Urwego rw’Igihugu Rushinzwe Uburezi bw’Ibanze, REB, rwatangaje ko rugiye guha akazi abarimu 1464, bazigisha amasomo atandukanye mu mashuri abanza n’ayisumbuye.
Mu barimu bagiye guhabwa akazi harimo abize indimi, kwigisha mu mashuri y’inshuke n’icyiciro cy’amashuri abanza (ECLPE) ku rwego rwa A2; abize Imibare n’Ubugenge n’abize Ibinyabuzima n’Ubutabire ku rwego rwa A1 bifuza akazi ko kwigisha.
Itangazo ryashyizweho umukono n’umuyobozi mukuru wa REB Dr Mbarushimana Nelson kuri iki Cyumweru rivuga ko abifuza ako kazi “bakwihutira kugeza ku karere ibyangombwa bisaba akazi ko kwigisha kuva ku wa Mbere tariki 12 Mata 2021 kugeza ku wa Gatatu tariki 14 Mata 2021.”
Ni imyanya ireba abarimu basanzwe mu kazi ndetse n’abandi bari ku rutonde rw’abategereje gushyirwa mu myanya.
Mu barimu bazahabwa akazi harimo 991 ba A2 bazigisha indimi mu turere 26, agakeneye abarimu benshi ni Rwamagana kazafata abarimu 104.
Ku cyiciro cya A2 kigizwe n’abarimu 98 bazigisha mu mashuri abanza, Akarere gakeneye benshi ni Nyamasheke (23). Harimo n’icyiciro cya A1 kigizwe n’abarimu 314 bazigisha Imibare n’Ubugenge, ahakenewe benshi ari mu turere twa Kamonyi na Rusizi, buri hamwe hakeneye 24.
Muri abo barimu harimo n’icyiciro cy’abize kugeza kuri A1 bazigisha Ibinyabuzima n’Ubutabire, aho hakenewe abarimu 61 bazigisha mu turere 10. Ahakenewe benshi ni muri Kirehe hashakwa 20.
Leta ikomeje guhangana n’ikibazo cy’ubuke bw’abarimu, ku buryo mu minsi ishize Minisiteri y’Uburezi yatangaje ko bitewe n’umubare munini w’abari bakenewe mu mashuri abanza n’ayisumbuye, bashyizwe mu myanya y’akazi hagendewe ku manota bagize mu mashuri yisumbuye cyangwa Kaminuza bitabaye ngombwa ko bakora ibizamini.
Muri Kamena umwaka ushize hirya no hino mu gihugu hatangijwe iyubakwa ry’ibyumba by’amashuri 22 505, bigamije gufasha mu kugabanya ubucucike mu mashuri n’ingendo ndende zikorwa n’abanyeshuri hamwe na hamwe.
Ni igikorwa kinajyanye n’umwe mu myanzuro y’Inama y’Igihugu y’Umushyikirano yo mu Ukuboza 2019, wasabaga Minisiteri y’Uburezi “Kwihutisha mu gihe kitarenze imyaka ibiri, igikorwa cyo kubaka amashuri hagamijwe kugabanya ubucucike n’urugendo rurerure abana bakora bajya cyangwa bava ku ishuri.”
Minisitiri w’Uburezi, Dr Uwamariya Valentine aheruka kuvuga ko uko kongera umubare w’amashuri byagombaga kujyana no kongera ibikoresho n’umubare w’abarimu.
Mu mpera z’umwaka ushize Minisitiri Uwamariya yavuze ko hakenewe abarimu nibura 18.005 mu kugabanya ubucucike mu mashuri no guhaza amashuri yari arimo kubakwa.
Muri abo harimo abarimu 14 307 bo mu mashuri abanza na 3 698 mu mashuri yisumbuye mu gihugu hose.
Mu mwaka ushize kandi Minisiteri y’Uburezi yatangaje ko abarimu bigisha mu mashuri y’inshuke bahembwa na Leta bagomba kongerwa, bakava kuri 33 bakagera kuri 613, ni ukuvuga ko hagombaga kwiyongeraho 580.
Abasanzwe mu kazi bo babayeho bate?
Mu Cyumweru gishize, hari abarimu babwiye TV 1 ko bababazwa n’uko bakwa inyungu ku nguzanyo iri hejuru cyane ku mwenda baba baratse Umwarimu SACCO kandi uriya mwenda uba waraturutse ku mafaranga bizigamiye.
Ikindi kiyongera kuri iki ni uko n’amafaranga baba bazigamye baba bayahembwe ari make kandi ntazire igihe.
Ibi Dr Rose Mukankomeye Umuyobozi w’Inama y’Igihugu ishinzwe amashuri makuru na za Kaminuza, High Education Council, yabyemeje mu Ukuboza 2020 mu kiganiro yahaye RBA.
Icyo gihe yagize ati: “Kimwe mu bintu bituma uburezi butamera neza ari uko hari abafunguraga ishuri badafite ibyangombwa byose, bagasaba ko baba bihanganiwe, umwarimu ntahembwe neza, nawe ntiyigishe neza.”
N’ubwo muri kiriya kiganiro yibanze ku barimu bigisha za Kaminuza, ariko ni ikibazo kireba n’abarimu muri rusange.
Muri rusange ubuzima bwa mwarimu ntiburi ku rwego rwiza ugereranyije n’akamaro amariye abantu.


text:
Arikidiyosezi Gatolika ya Kigali yungutse Paruwasi ya 33
Paruwasi ya Kimihurura yafunguwe ku mugaragaro ku wa Gatandatu tariki ya 2 Ukwakira 2021, ibaye iya 33 mu zigize Arikidiyosezi ya Kigali, iba iya 13 ibyawe na Paruwasi Sainte Famille mu myaka 107 imaze ishinzwe.
Yubatswe n’abakirisitu ku bufatanye n’Abapadiri b’Abamisiyoneri b’Umuryango w’Abasaleziyani ba Don Bosco, yitirirwa ‘Bikiramariya Utabara Abakirisitu’.
Gushinga iyo Paruwasi byashimishije Abakirisitu bajyaga bajya gusengera kuri St Famille baturutse kure, aho abandi bari barahisemo gusengera mu rugo rw’Abihayimana, ahantu bajyaga babona ko ari hato.
Bernard Mutaganda, umwe mu bakirisitu ba Paruwasi nshya ya Kimihurura, mu byishimo byinshi yagize ati “Aha ni mu rugo rw’Abaseleziyani ba Don Bosco, batangiye kutwakira tuza gusengera hano mu misa za mu gitondo muri Chapelle y’Abapadiri kubera ko kuri St Famille hari kure, ntibyari byoroshye. Mu 1982 nibwo twazaga kuvumba misa muri iyo Chapelle, bigeze aho baratwemerera batunganya imwe muri Salle y’abanyeshuri, abakirisitu tukajya tuza kumviramo misa”.
Arongera ati “Twaje kugerageza gushaka uburyo twakubaka Kiliziya hanze y’urugo rw’Abaseleziyane, batubwira ko bitari ngombwa kubaka hanze y’urugo rwabo, bati muri abakirisitu bacu tumaranye igihe kirekire, ahubwo reka dushake ukuntu twubaka Kiliziya hano, ni yo Kiliziya nziza cyane mubona hano yubatswe n’Abasaleziyani bafatanyije natwe abakirisitu ba Paruwasi ya Kimihurura. Turabashimira kuko aho twumviraga misa hari mu mashuri ari hato cyane, kandi kujya kuri St Famille na byo bikatugora, turashimira Umwepisikopi wacu wabidufashijemo”.
Undi mukirisitu wafashe ijambo, yashimiye cyane Nyiricyubahiro Antoine Cardinal Kambanda, ku ruhare rukomeye yagize kugira ngo Paruwasi nshya ya Kimihurura ibe itashywe, avuga ko iyo ije kuba igisubizo ku bakiristu ba Kimihurura, aho yijeje Arkiyepiskopi wa Kigali ko Abakiristu batazahwema gufasha Abapadiri bashinzwe iyo Paruwasi.
Nyiricyubahiro Antoine Cardinal Kambanda washyize umukono ku nyandiko yemeza ishingwa rya Paruwasi nshya ya Kimihurura, yashimiye cyane Umuryango w’Abasaleziyani mu mbaraga bakomeje gushyira mu iyogezabutumwa rya Kiliziya Gatolika.
Yagize ati “Ndashimira cyane Umuryango w’Abasaleziyani mu butumwa mukomeje gukora, ndetse no kuduha abapadiri badufashije kugira ngo uyu mushinga wo kubaka Paruwasi ya Kimihurura ugerweho”.
Arikiyesikopi Cardinal Kambanda, wamaze gushingwa ubutumwa bwihariye bwo mu biro bya Papa bishinzwe uburezi ku isi, yasabye Abapadiri, Abihayimana n’Abakirisitu kumuba hafi, kugira ngo abashe gusohoza neza ubutumwa yashinzwe.
Yagize ati “Ndabashimira ku butumwa bushya nahawe mu biro bya Papa mu iyogezabutumwa ndetse nkaba nkaba n’ejobundi nahawe n’ubundi butumwa mu biro bya Papa by’uburezi Gatolika. Nkeneye amaboko yanyu by’umwihariko ubufatanye bw’Abasaleziyani kuko mukora ubutumwa bw’Abamisiyoneri hirya no hino mu bihugu binyuranye ku isi mukaba n’abarezi”.
Arongera ati “Kuba mukora iyogezabutumwa ryita ku burezi, ku buryo bw’umwihariko inkunga yanyu izamfasha cyane kandi ubutumwa Nyirubutungane Papa aba ampaye, ni Kiliziya y’u Rwanda aba abuhaye, namwe mwese Abasaseridoti biyeguriyimana, bakirisitu muntere ingabo mu bitugu dufatanye”.
Padiri Augustin Habanabakize wo mu muryango w’Abasaleziyani, ni we wahawe ubutumwa bwo kuba Padiri mukuru wa mbere wa Paruwasi ya Kimihurura, yavutse tariki 2 Ukwakira 2021, aho yijeje Arikiyesikopi wa Kigali Antoine Cardinal Kambanda kuzakorana ubwitange inshingano ahawe, ariko cyane cyane akita ku kwegera abakirisitu.
Paruwasi nshya ya Kimihurura, ivutse ikurikira Paruwasi Mutagatifu Fransisiko wa Asize, yavutse tariki ya 29 Kanama 2021 ibyawe na Paruwasi ya Karoli Lwanga y’i Nyamirambo.
Arikidiyosezi ya Kigali ni yo ifite Paruwasi nyinshi muri Diyosezi Gatolika icyenda zo mu Rwanda, aho imaze kugira Paruwasi 33, igakurikirwa na Diyosezi ya Kabgayi igize Paruwasi zigera muri 30.


text:
Niba warigeze guhindura imitekerereze yawe ku kintu runaka ukabona umusaruro mwiza, noneho tekereza uko wakumva impinduka mu buzima bwawe bwo mu mwuka uramutse ushyize mu bikorwa ihame ry’ingenzi muri Bibiliya , ugahorana umunezero wo mugakiza! ‘kwihana’.
Kwihana ni iki?
Kwihana bisobanura guhindura icyerekezo, gukosora ibitagenda neza mu mibanire yacu n’Imana. Bitangirana n’icyemezo cyo kuva mu byaha no kwiyegurira ubwami bwa Yesu Kristo. Ibi kandi ni ingenzi cyane ku bantu bose bifuza kwiyegereza Umwami Yesu no kugendana na we buri munsi.
Impamvu y’ibyo ni ukubera ko umuntu wese yavutse afite kamere y’icyaha, kamere yigaragariza mu bikorwa by’icyaha. Iki cyaha kirema urusika hagati yacu n’Imana kandi imbaraga zacu ntizabasha gukuraho urwo rusika (Abaroma 3:23, 6:23) Kuba umukristo yagwa mu cyaha ntabwo byagombye kuba iherezo rye , ngo yumve ko birangiye atakaze ibyiriniro. Mu by’ukuri, Imana yita ku bitubaho byose mu buzima bwacu bwa buri munsi. Muri byo harimo n’ibyaha byacu, kugira ngo itwegereze Kristo Yesu (Yohana 6:44, 45; 14: 6; Abaroma 8:28, 29).
N’ubwo waba warakoze icyaha gikomeye gute, menya ko Imana yaharuye inzira binyuze mu Mwana wayo, Yesu Kristo. Urupfu rwe ku musaraba no kuzuka, kunesha biraguha imigisha yose y’Imana, harimo n’imbabazi. Icyo ugomba gukora ni ukwihana ugahindukira, ukagarukira Yesu (Ibyakozwe 3:19)
Ibi nibyo Bibiliya yita "kuvuka ubwa kabiri" kubw’Umwuka w’Imana (Yohana 3: 3,5). Twinjira mu kuvuka ubwakabiri twihana ibyaha byacu, twiyegurira Yesu nk’Umukiza n’Umwami w’ubugingo bwacu, kandi twizera ko atubabarira kandi akatwezaho ibyaha byose (Abaroma 3:23; 10:13; 1Yohana 1) : 8,9; Yohana 1:12).
Mu rugendo rwawe buri munsi
Kwihana ni urufunguzo rwo gukura buri munsi mu mibanire yacu na Kristo. Ni ukubera ko ubuzima bwa gikristo ari urugendo, ntabwo twatunganyijwe rimwe gusa ngo bibe birangiye. Mu buzima bwacu bwose, tuzahangana n’ingeso z’icyaha no kwikunda kwa kamere yacu . Inzira imwe rukumbi yo gutsinda iyi ntambara y’icyaha kandi izakomeza kutubaho ni ukwihana buri kanya, buri munsi aho turi hose.
Imyitwarire n’ibikorwa bimwe na biwe bigaragaza ko ibiba muri kamere yacu ari icyaha, nibyo Bibiliya yita "imirimo ya kamere" : gusambana, gukora ibiteye isoni n’iby’isoni nke, gusenga ibishushanyo ,kuroga no kwangana, gutongana n’ishyari n’umujinya, amahane no kwitandukanya, kwirema ibice no kugomanwa , gusinda n’ibiganiro bibi n’ibindi bisa bityo. Mwene iyi mirimo ya kamere iyo umuntu atayihannye apfa mu buryo bw’umwuka, bivamo kubura ubugingo buhoraho .
Bibiliya ivuga ko uwo nta mugabane aba afite mu bwami bw’Ijuru. (Gal. 5: 19-21; Yakobo 1:15).
Impamvu kandi abakristo babura kwizera nabyo bituruka mu muzi w’inzitizi z’icyaha. (Abaroma 14:23; 1Yohana 5:17, Yakobo 4:17). Guhangayika, gushidikanya, ubwoba, gusharirirana, kwiheba, ubwibone, inzika n’umujinya byose bifite inkomoko mu byaha. Kandi, ikintu cyose gifata umwanya mu buzima bw’umukristo kitari ukwiringira Uwiteka nabyo ni icyaha biba bigomba kwihanwa.
Gira kwizera ko niwihana ubabarirwa
Niba hari icyaha cyakwizingiyeho kikakubata, kwihana birasa nk’aho bikugoye. Ariko tekereza ko Bibiliya ivuga ngo "ineza y’Imana ikureherereza mu kwihana" (Abaroma 2: 4). Undi murongo utumenyesha ko Imana itegereje yihanganye ko twihana (2 Petero 3 : 9).
So wo mwijuru ntabwo ashakisha uburyo bwo kuguhana. Nibyo, Imana irahana ariko iranakiranuka, ni Data wuje urukundo ushakisha igiceri cyatakaye cyangwa intama yazimiye. Yiteguye gusiga 99 mu rwuri rutekanye kugira ngo agarure iyazimiye.
Ikimenyetso kitugaragariza ishusho y’urukundo rw’Imana ni umugani w’umwana w’ikirara. Umwana wamaze guhindura imitekerereze maze yigira inama yo gusubira iwabo. Bibiliya iravuga iti: "agituruka kure , se aramubona aramubabarira, ariruka aramuhobera, aramusoma" (Luka 15:20). Nguyu umutima w’Imana kuri wowe iyo uza kuri yo wihana.
Mu gihe usenga wihana zirikana ko:
Imana yihanganye itegereje kandi itegeye amaboko abahungu n’abakobwa bayo ko bayigarukira. Byose bisaba kwicisha bugufi ku ruhande rwacu no kwizera ko Imana Data yuje urukundo izumva kwinginga kwacu no kutwezaho ibyaha byacu. Fata akanya nonaha wihanira kureka no guhindura imitekerereze yawe, hanyuma uzibukire ibintu byose bigutandukanya n’Imana hamwe n’inshuti mbi.
Maze uvuge uti "Data, ndizera ko unkunda. Ijambo ryawe rivuga ko kwihangana kwawe n’ubugwaneza ari byo bintera kwihana. Nanjye rero nje aho uri nciye bugufi, kandi rwose ndemera ibyaha byanjye. Ndagushimiye ko umbabariye kubw ’amaraso ya Yesu, rwose nsabye kwezwa bundi bushya mu mubiri wanjye, ubugingo bwanjye n’umwuka wanjye. Unyigishe kugendere imbere yawe nkiranuka , kandi ndusheho kwezwa nawe buri munsi. Mu izina rya Yesu. Amen!. "
Tugomba kwizera Yesu Kristo ko atubabarira ibyaha byacu kandi tukiyemeza kumwumvira ubuzima bwacu bwose. Iyi niyo nzira yonyine dushobora kumenyamo Imana kandi tukongera kugarurirwa amahoro yacu yo mu mutima n’umunezero w’agakiza.
Bibiliya iravuga iti” Niwatuza akanwa kawe yuko Yesu ari umwami, ukizera mu mutima wawe yuko Imana yamuzuye uzakizwa. Kuko umutima ari wo umuntu yizeza akabarwaho gukiranuka , kandi akanwa akaba ari ko yatuza agakizwa” (Abaroma 10: 9-10)
Source: CBNNews
[email protected]


text:
Mu gihe abashakanye bambikanye Impeta ni igisobanuro ko baba bahindutse umubiri umwe kandi ko ntakintu na kimwe kiba kigomba kwivanga mu mubano wabo. Rutayisire ati” Imana ivuga ko abashakanye bagomba kuba umubiri umwe, Icyo gihango rero ntihazagire ikintu kikivangamo”
Pasiteri Antoine ati” Kuba warongoye umugore mu minsi mike ukabona wenda atangiye kuzana iminkanyari, ukabona yatangiye kuzana ibibazo agatangira kuzana uturwara tumwe na tumwe abantu bose barwara ukabona wenda yabyibushye yabaye munini, ibyo ntibikwiye gutuma utatira igihango mwagiranye”
Pasiteri Antoine yagiriye inama abubatse ingo ko ikizabagumisha muri icyo gihango ko ari uko baba barabirahiriye, ariko ikibagumishamo kuruta byose ni uko ari abana b’Imana. Kubera ko uwahindutse umwana w’Imana atajya ava mu isezerano. Abashakanye bagomba kurushaho kwegera Imana cyane.
Pasiteri Senga Emmanuel niwe wayoboye gahunda
Pasiteri Habyarimana Desire wateguye igiterane
Pasiteri Hortense Mazimpaka yari mu itsinda ry’abasubiza ibibazo
Papy Clever niwe wayoboye kuramya no guhimbaza muri iki giterane


text:
Abashinjabinyoma bo mu Rwanda na bo bazapfa urwa Yuda niba batisubiyeho bigishoboka !
Uwo turangamiye kuri iki cyumweru cya Mashami ni Yezu winjira cyami mu mugi wa Yeruzalemu. Ntabwo aje ku ifarasi, ntabwo yicaye ku ndogobe, yicaye ku cyana cy’indogobe. Ni umwami wicishije bugufi, ni umunyamahoro, ntabwo aje kurwana. Yakiriwe n’imbaga itabarika y’abigishwa be batera ijwi hejuru cyane bamusingiza. Hari n’abategetsi ariko batamwishimiye, baramuhigira kuko bibwira ko agiye kubatwara abaturage, akaba ari we bagira umwami wabo.
Ari abatware, ari na rubanda, bose baramwibeshyaho. Ibisingizo, ikuzo, ibyubahiro, amaronko n’ibindi si byo byamutesha inzira ngo areke kurangiza ubutumwa yahawe n’Imana Se. Ikindi kitamubuza kurangiza ubwo butumwa ni iterabwoba abategetsi bamushyiraho cyangwa ibindi bamwizeza bidafite aho bihuriye na bwo. Ni byo Musenyeri Clemens August Von Galen, umwepiskopi wa Münster mu Budage (1933-1946, bamwitaga intare y’i Münster) yakubiye mu magambo meza y’ikilatini, ati “Nec laudibus nec timore”, maze abigira intego ye.
Ntawarondora abakristu b’ingeri zose (abaporo, abagatolika, abawortodosi, abihaye Imana, abalayiki….) ndetse n’abandi batari abakristu bakurikije urugero rwa Yezu, bakababara, bagatotezwa, bagafungwa, bakicwa…. Akenshi ibyiza baharaniraga byagiye bigerwaho batakiriho, ariko ukwitanga kwabo kukaba ari ko kwatumye bibanguka. Uherutse twavuga ni Bwana Shahbatz Batti (1968-2011), umukristu wo muri Pakistani waharaniye ko“Abatigaya ubuke”, bo mu madini no mu bwoko ubwo ari bwose, batavutswa uburenganzira bwabo.
N’uyu Yezu turangamiye, hasigaye icyumweru kimwe gusa, iriya mbaga ikamuhinduka, abatware bakamwica bamubambye ku musaraba. Ku munsi wa 3 azazuka, nihashira iminsi 40 asubire mu ijuru, ku munsi wa 50 yohereze Roho Mutagatifu, Kiliziya ivuke ityo, kandi nk’uko yabyivugiye“n’ububasha bwo mu kuzimu ntibuzayishobora”.
Kiriya cyana cy’indogobe yicayeho gifite agaciro gakomeye cyane kuko ari cyo kizanye Nyagasani. Mu minsi mike ishize twumvise ukuntu imodoka Volkswagen (VW Golf) ya kardinali Ratzinger ataraba papa, Chrysler ya Obama akiri senateri, Peugeot 504 ya Mahmoud Ahamdi Nejad ataratorerwa kuyobora igihugu cya Iran… zagiye zigurishwa mu cyamunara ku giciro gihanitse cyane. Ariko iriya ndogobe iramutse yibeshye ikagira ngo abantu bashagaye Yezu niyo ubwayo bariho bataramira, ikabiheraho ikavuga ngo abantu nabe ariyo basingiza, bareke Yezu uyicayeho, ibyayo byaba byarangiye. Abihaye Imana n’ababatijwe bose muri rusange bumvireho. Icyo imbaga ibatezeho si bo ubwabo, ni Imana ; si ibitekerezo byabo, ni Ijambo ry’Imana ; si amoko, uturere, ubutunzi cyangwa ibindi byo kuri iyi si, ni umugati w’ubuzima.
Bitabaye ibyo, ari Abihayimana, ari n’ababatijwe muri rusange, ari mu butumwa bwabo, ari mu mashyirahamwe, amashyaka ya politiki bashinga n’ibindi, kugeza no mu ngo iwabo, bamera nka Yuda. Icyaha cya Yuda nta kindi kitari uko yirebera inyungu ze gusa. Ari kwibwira ati “Ninkomeza kuba intumwa y’umuntu basingiza gutya, nzahabonera amafaranga menshi. Icyakora mbonye umuntu umpa ayo mafaranga nishakira, ibyo mfatanije n’uriya mugabo nabishingukamo, byashaka bigahomba cyangwa bigahomboka. No kumugambanira nabikora kuko icyo nishakira ari inyungu zanjye bwite”. Yaramugambaniye koko, Umwana w’Imana amugurana ibiceri 30 bya feza, nta n’ubwo ari ibya zahabu.
Icyaha cya Yuda ni ugukunda utunyungu twe kurusha abazima n’abapfuye ! Yabura ate kugurisha n’umwana w’Imana ?
N’ubu ba Yuda baracyariho. Uko urubanza rwa Yezu rwagenze byabara umwanzi. Muri make byabaye nka za Gacaca zo mu Rwanda. Dore bimwe mu bibyerekana :
1. Bitangira, bagiye kumufata neza neza nka kwa kundi mu Rwanda basigaye bafata abantu. Yarababonye arabawira ati “Mwaje kumfata mwitwaje amacumu n’ibibando nk’aho ndi igisambo ! Nyamara iminsi yose nabaga ndi kumwe namwe mu Ngoro nigisha, ntimwamfashe” (Mariko 14, 48-49). Ibyo ntibyababujije kumutambukana. Zelote Mahoro ati “Uwabyumva neza ni Umunyarwanda waba warigeze kugira akaga ko kubona abasoda nka 6 ba FPR bazindutse iwe n’imbunda zabo, mu cya kare nko mu masaa kumi za mu gitondo, bakagukinguza bagutuka ngo »kingura iki gihuru cyawe cy’inzu wa mujinga we »! Abana bagakangukira hejuru umutima udiha, nawe ugakingura urugi uhinda imishyitsi ! Mbega ukuntu wumva uri wenyine kuri iyi si, ukabona neza ko ubuzima bwawe buri mu biganza by’abo bicanyi, ko bashobora kugukoresha icyo bashatse kandi isi igakomeza ikazenguruka, ntihagire ubaza ibyawe! Ibyo kandi biba ku Banyarwanda batagira ingano, buri munsi, buri kwezi, buri mwaka….” (Zélote Mahoro, Amabanga 77 ya politiki y’u Rwanda, Ed. Sources du Nil, Lille, 2012, p.11)
2. Abacamanza b’Abayahudi bashakishije icyo bamushinja kugirango bamucire urwo gupfa, barakibura. Ni bwo rero bitabaje abashinjabinyoma benshi nka babandi Gacaca zo mu Rwanda zitabaza, ariko ibyo bamushinja ntibabihuze(discordant). Kugirango ikinyoma gikubitirwe ahakubuye, Yezu yifuje nawe gutanga abe bagabo agira ati “Nigishirije buri gihe aho Abayahudi bose bateranira, ntacyo navuze rwihishwa…Mubaze abanyumvise ibyo nababwiye. Bo bazi ibyo navuze” (Yh 18, 20-22). Kuberako ubuhamya bw’abazi ukuri bwari gutuma atsinda, igisubizo yahawe ni uko umwe mu bagaragu yamukubise urushyi ngo azibe. Yezu amuha cya gisubizo kitazibagirana mu mateka y’ubucamanza no mu mibanire y’abantu n’abandi ati “Niba mvuze nabi, garagaza ikibi muvuze ; niba kandi muvuze neza, unkubutiye iki ?”. Iyo mu rukiko hari abasirikari bambaye nk’abagiye ku rugamba kandi bafite n’intwaro zabo zose, imanza ntizishobora gucibwa neza. “Ugushungura ntakuburamo inkumbi”, bitwaje ko yavuze ko ari umwana w’Imana, kandi byari byo koko, bamucira urwo gupfa ; ariko kugirango rurangizwe, byagombaga kwemezwa n’abategetsi bakuru b’Abanyaroma. Aha naho byagenze nko muri Gacaca zo mu Rwanda.
3. Pilato ati “uyu muntu nta cyaha musanganye”. Abandi bati “Iyo ataba umunyacyaha, ntituba twamuzanye”. Ku bw’Abayahudi, umuntu yaciriwe urubanza ataraburana, ibindi ni imigenzo. Pilato ati “Icyakora ubwo mwamuzanye, ngiye gutegeka ko bamukubita, hanyuma murekure”. Bati “Numurekura, uzaba wanga Kayizari”. Ni nko kuvuga ngo “Niba umurekuye, uzaba uhakanye jenoside cyangwa uyipfobeje. Ingaruka zabyo uzazirengere”. Pilato agira ubwoba, asaba amazi, arakaraba. Yemwe, abacamanza benshi bo mu Rwanda ntibarenganya intungane babizi neza kandi babishaka kubera impamvu nyinshi zirimo ubwoba, ruswa n’ibindi byinshi ? Bose ni ba Pilato. Ubishidikanya azabaze uko urubanza rwa padiri Yozefu Ndagijimana wo muri diyosezi ya Kabgayi rwagenze, n’urwa padiri Mategeko Aimé w’i Cyangugu, ariko si zo zonyine!
Abaca imanza zirenganya intungane bafite akaga !
4. Yezu arakubiswe, bamutambirije ikizingo cy’amahwa, baramushoreye ahetse umusaraba, agiye kubambwa. Yuda yarabibonye, arigaya, ashaka gusubiza bya biceri 30 abari babimuhaye, baramwigurutsa. Yabijugunye aho, ajya kwiyahura, “agwa yubamye, ni ko gukindukira hagati, maze amara ye yose arasandara, abatuye i Yeruzalemu bose barabimenya” (Int 1, 18-19). Ngicyo igihembo cy’abagambanyi, abashinjabinyoma, “abaryamanza” n’abandi bose bacisha inzirakarengane umutwe ; kireka bemeye bakamera nka Petero Intumwa wihakanye Yezu, nyuma bikamubabaza, akarira cyane, akisubiraho, agasaba imbabazi. Mu Rwanda twumvise barya baherutse kwemera ku mugaragaro ndetse bakanabyandika ko babeshyeye bwana Yuvenali Nyangezi Masabo. Umushinjabinyoma, umugambanyi, umucamanza mubi wifuza guhimbaza Pasika neza niyisubireho, ejo atazapfa urwa Yuda.
Yezu wakorewe ibya mfura mbi bigeze hariya azazuka ku munsi wa 3. Ibyo tuzabizirikana iminsi 50 yose kuva kuri Pasika kugera kuri Pentekosti. Nitwemera kuva ku cyaha, tukazukana na we mu buzima bushya, dore uko bizagenda iwacu mu Rwanda :
“Ikirura kizabana n’umwana w’intama, ingwe iryame iruhande rw’umwana w’ihene. Inyana n’icyana cy’intare bizagaburirwa hamwe, biragirwe n’akana k’agahungu. Inka n’igicokoma bizarisha mu rwuri rumwe, ibyana byabyo bibane mu kiraro kimwe, intare irishe ubwatsi nk’ikimasa. Umwana ukiri ku ibere azakinira ku kiryamo cy’inshira, igitambambuga cyinjize ikiganza mu mwobo w’impiri. Ntawe uzaba akigira nabi, cyangwa ngo akore amahano ku musozi wanjye mutagatifu, kuko igihugu kizasakarwamo n’ubumenyi bw’Uhoraho nk’uko amazi yuzura inyanja !” (Izayi 11, 6-9).
Ibi se byashoboka mu Rwanda ? Inkotanyi n’Interahamwe zishobora gusabana, Abahutu n’Abatutsi bakongera kubana mu mahoro, abana babo bagasaranganya ku neza ibyiza by’igihugu, kikayoborwa n’uwo abaturage batoye batitaye ku bwoko, ku karere, ku idini akomokamo, bakurikije ahubwo ubushobozi, ubukiranutsi n’ubwitange bimuranga ? Yego birashoboka, kandi bizaba : Ubuzima buzatsinda urupfu, urumuri ruzatsinda umwijima, ineza izatsinda inabi, ukuri kuzatsinda ikinyoma, urukundo ruzatsinda urwango.
Twifurije Abanyarwanda bose kuzahimbaza neza Icyumweru Gitagatifu kitwerekeza kuri Pasika.
Padiri Fortunatus Rudakemwa
Mob : 0039.3333167336
Email : rdfkm@yahoo.fr.
Le prophete yiyeguriye Yuda Twagiramungu (dimanche, 01 avril 2012 23:18)
Padiri Rudakemwe,
Mbese kuki warekeye Tomasi iki kinyamakuru akakigira intwaro ya YUDA TWAGIRAMUNGU, akoresha mu kugerageza gusenya RNC na FDU, hakoreshejwe imvugo igayitse r’irondakoko n’irondakarere?
Iyo usomye inyandiko zisigaye zisukwa na Le Prophete, wibaza niba Yuda Twagiramungu ataravugutiye mugenzi wawe ibifutero.
Tabara: Abanyarwanda bakeneye kurenganurwa ntabwo ari Abahutu bo muri Rusizi bonyine kandi Yuda Twagirramungu si we mu leader wenyine.
Kandi yemwe n’ubwo mwahitamo inzira yo kuvuga ko u Rwanda ari Rusizi yonyine, na rwo rw’Abahutu gusa, mushobora kwirinda gusebya abatabibona uko.


text:
Ibi ni ibyatangajwe na Musenyeri Kayinamura Samuel ukuriye inama y’Abaprotestanti, ubwo kuri uyu wa Kabiri tariki ya 3 Mata 2018 mu Rwanda hatangiraga inama mpuzamahanga y’akarere k’ibiyaga bigari yiga ku ndangagaciro mu burezi bwo mu mashuri y’Abaprotesitanti no kubaka umuco w’amahoro mu mashuri yo mu Rwanda ,Congo Kinshasa n’u Burundi.
Afungura iyi nama Madame Kabatesi Emerithe,ushinzwe amahugurwa mu mashuri yigisha kwigisha, yavuze ko uburezi ari yo nkingi y’iterambere rirambye ryafasha aka karere mu gusohoka mu bibazo bitandukanye kagiye gacamo birimo intambara n’ubukene,aboneraho gusaba abitabiriye inama kuba imbarutso n’urumuri mu kubaka amahoro muri aka karere .
Musenyeri Kayinamura Samuel ukuriye inama y’Abaprotestanti mu Rwanda mu ijambo rye yavuze ko Afurika ari umu
Abaturage bo mu mujyi wa Rwamagana mu Ntara y’Iburasirazuba bavuga ko hari abana bafite ibibazo by’imirire mibi mu gihe hari ababyeyi bigaragara ko badashaka kwitabira gahunda zashyizweho mu rwego rwo kurwanya indwara ziterwa n’imirire mibi.
Umudugudu wa Kabuye ni umwe mu midugudu urimo ikibazo cy’abana bafite ikibazo cy’imirire mibi, ni bo barimo gukurikiranwa n’abajyanama b’ubuzima basanze bari mu ibara ry’umutuku abandi 4 bari mu ibara ry’umuhondo
Umwe mu bajyanama b’ubuzima avuga ko bahangayikishijwe n’uko hari abana bagaragayeho ikibazo cy’imirire mibi, ariko ababyeyi babo bakaba badashaka gufata imfashanyo bahabwa
Uyu mujyanama aragira ati “dufite ikibazo cy’ababyeyi badashaka gukurikiza gahunda zo gufasha abana gahunda yo kuboneza imirire kuko tubabwira kujya gufata ifu
Abavuzi ba gakondo mu Rwanda bibumbiye mu ihuriro “UMUAGA” batangije ikimina kibimburira umushinga bafite wo gutangiza banki yabo mu rwego rwo kuva muri gakondo yo ku bitsa mu ihembe.
Aba bavuzi ba gakondo bakoze inteko rusange kuri iki Cyumweru tariki ya 1 Mata 2018, bahita batangiza ikimina, ariko ikigamijwe ari uko mu minsi iri mbere bazaba bafite banki yabo yo kubitsa no kugurizanya.
Sibomana Jean Boso Umuyobozi w’Umuryango Mugari w’Abavuzi Gakondo mu Rwanda (UMUAGA International Medicine) mu gusobanura ko bagiye kuvana amafaranga mu ihembe akabikwa muri banki yagize ati “uyu munsi twabashije gukura amafaranga mu mahembe bamwe niho bajyaga bayabika, baranze kuyabika muri banki, benshi banga umurongo wo kuri banki, abandi ntibaba banabizi bazi ko ari ukuyabika mu ihembe, r
Gatabazi Jean Marie Vianney, Guverineri w’Intara y’Amajyaruguru yanenze imyambarire mibi yabonye ku bana bo mu Karere ka Burera, avuga ko ababyeyi bakwiye guhagurukira icyo kibazo.
Guverineri Gatabazi mu kunenga ababyeyi ba Burera nyuma y’igikorwa cya siporo kuri bose (Car free day” cyabaye mu mpera z’icyumweru yagize ati “aba bana tugiye i Kigali bakurira imodoka? Mwaje se mugiye mu mirima? Umuco mwihaye wo gukaraba mugiye ku ishuri ni uwa gikoloni”.
Yakomeje avuga uburyo hari abana baje bambaye imyambaro nk’iy’abagiye mu kiraro cy’inka.
Mu gushimangira ko ikosa ari iry’ababyeyi batita ku bana babo bigatuma bambara nabi, Guverineri Gatabazi yabivuze muri aya magambo ati “si nabarenganya ndarenganya ba so na ba nyoko, isuku si ugutegereza Meya, bigomba gukorwa n’ababyeyi, ntit
Isosiyete y’ubucuruzi ya Itel imaze gutanga inkweto ibihumbi bitandatu (6,000) mu mpande zitandukanye z’igihugu.
Samuel Bizimana, umuyobozi wa Itel yatangarije ikinyamakuru impamba.com ko inkweto bazitanga ku bana baba mu buzima bugoye mu rweo rwo gufatanya na Leta guca burundu ingeso yo kugendesha ibirenge.
Tariki ya 24 Werurwe 2018 isosiyete “Itel” ifatanyije n’ikigo cya Gasore Serge Foundation yatanze inkweto 500 mu Karere ka Burera, zikazahabwa abana biga ku mashuri atandukanye yo muri ako karere.
Nyuma ya Burera ahandi “Itel” iteganya gutanga inkweto ni mu Karere ka Bugesera.
Samuel yakomeje avuga ibindi bikorwa “Itel” ikora bigamije kunganira Leta ati “dutanga mituelle no gutanga ibiribwa ku batishoboye”.
Umuyobozi wa Itel yavuze aho bakuye igitekerezo cyo gukora i
Izibyose Desire umusore wo mu Murenge wa Nyamyumba mu Karere ka Rubavu yiga kaminuza abikesha umugore wo muri Afurika y’Epfo yakoreye “massage” ubwo yazaga kwivura amavunane mu mazi y’Amashyuza.
Izibyose w’imyaka 22 ubarizwa mu Mudugudu wa Kaberama, Akagali ka Burushyi mu Murenge wa Nyamyumba yabwiye ikinyamakuru impamba.com ko yize amashuri yisumbuye abikesha kwita ku bantu baza kwivuriza indwara zitandukanye mu mashyuza, ariko no kugira ngo ubu abe yiga muri kaminuza ya “UTB” yahoze ari “RTUC”, abikesha umugore wo muri Afurika y’Epfo witwa Jostine Mushabi Jata waje mu Rwanda mu rwego rw’ubukerarugendo akaza mu mazi yo ku mashyuza kimwe n’abandi Banyarwanda bakunze kuhivuriza amavunane akishimira serivisi yamuhaye ubu akaba ari we umwishyurira kaminuza.
Uyu musore avuga ko yaran


text:
Twese mu buzima tuba dufite inzozi cyangwa gahunda twihaye z’ibyo twifuza kugeraho. Bibaho ko igihe twihaye twifuza kuba twabigezeho gihinduka bigatinda ko tugera ku byo twifuzaga bitewe n’ imbongamizi zitandukanye. Ni Nyampinga twaganiriye na Bonnette ndetse na Sylvie batubwira imbogamizi bahuye na zo ariko ntibacike intege. Bombi bashimangira ko ushobora gukora ushyizemo imbaraga kandi ukagera ku nzozi zawe.
Bonnette yavuye mu ishuri yiga mu wa Gatandatu w’amashuri abanza bitewe n’inama mbi, abana baturanye bamugiriye. Ati “Navuye ku ishuri nsanga abana twari duturanye bari kwitegura kujya mu mugi gukora akazi ko mu rugo. Kandi iyo bagarukaga nabonaga bafite amafaranga, basa neza. Bambwiye ngo tujyane numva ni byo, mba mvuye mu ishuri.” Slyvie we yarwaye yiga mu mwaka wa Kabiri w’amashuri yisumbuye. Ati “Nararwaye ndwara igihe kirekire ngaruka mu gihembwe cya gatatu. Nkoze ibizamini bisoza umwaka nagize amanota 59% kandi twimukira kuri 60%. Nuko ndasibira.”
Nubwo Bonnette ndetse na Sylvie bahuye n’imbogamizi ariko bakomeje guharanira kugera ku nzozi zabo. Bonnette ati: “Ngeze mu kazi ko mu rugo nabonye karuhije, kandi nari mfite inzozi zo kuzaba muganga. Rero nabonaga ibyo nkora nkabona bitazatuma mba muganga, bitazangeza ku nzozi zange. Nahisemo kureka akazi ngaruka mu ishuri.”
Sylvie we asibiye yatangiye gucika intege ariko kuko yari afite intego; yongera kwisubizamo imbaraga nubwo byari bigoye. Ati “Abana twiganaga bari baransize nkabura abo dusubiranamo amasomo. Hari abansekaga ngo narasibiye. Ubundi rimwe na rimwe nkumva nshobora no kongera kurwara. Gusa kuko mfite inzozi zo kuzaba mwalimu kandi kwiga ari byo bizabingezaho narakomeje ndiga.”
Birashoboka ko nawe hari imbogamizi ugenda uhura na zo zikaguca integer, urugero nka Koronavirusi. Birashoboka ko kubera iki cyorezo, ubona bigoye kugera ku nzozi zawe. Wowe wicika intege nk’uko Bonnette na Sylvie na bo batacitse integer ahubwo bagaharanira kugera ku nzozi zabo.
Ubu Bonnette yiga mu wa Kane w’amashuri yisumbuye naho Sylvie akaba yiga mu wa Gatandatu ndetse inzozi zabo bakaba bagiharanira kuzigeraho. Nawe imbogamizi uri guhura na zo ushobora guhangana na zo kandi ukazitsinda. Biragusaba imbaraga ndetse no kudacika intege.


text:
-
Impinduka mu ndwara zibasira abagore n’abana kubera ingamba zo kurwanya muri Covid 19
Ingamba zo kwirinda icyorezo cya Covid19 cyateye impinduka zidasanzwe mu bijyanye n’ubuzima bw’ababyeyi ndetse n’abana. Ingamba ijyanye no gukaraba mu ntoki, ndetse n’ingamba ijyanye no kuguma mu rugo no kugabanya ingendo byazanye impinduka zitari zisanzwe. Ku ruhande rumwe habaye impinduka nziza kubera isuku idasanzwe yo gukaraba mu ntoki, kudakorana mu ntoki abantu basuhuzanya ndetse no kutegerana cyane, byatumye zimwe mu ndwara zaterwaga n’umwanda zigabanuka. Nkuko Mukagatare Anamariya, (...)
-
Ibyiza byo kugenda n’amaguru nka sport
Siporo ni ingenzi mu buzima bwa muntu, umuntu aremwe mu buryo agomba kubaho agenda. Bituma amera neza mu mubiri ndetse no mu iterambere. Ni siporo rero yakorwa neza muri iyi minsi ya Corona virus, aho siporo rusange zibujijwe. Kugenda n’amaguru nka siporo rero bifasha umuntu muri ibi bikurikira: Kumererwa neza mu mubiri no mu bitekerezo, Kunanuka, ni siporo yafasha abantu babyibushye cyane bifuza gutakaza ibiro ndetse igafasha no mu kutabyiyongera Igabanya uburibwe bw’umugongo Ifasha mu (...)
-
Ibinyobwa bidasanzwe bifasha mu kugira ubuzima bwiza
Tumenyereye kunywa imitobe itandukanye y’imbuto ngo tugire ubuzima bwiza. Nubwo ari byiza, hari n’ibindi binyobwa bigirira umubiri akamaro gakomeye bidakunze gukoreshwa. Dore bimwe muri ibyo binyobwa: Hibiscus : Hibiscus ni indabyo zumye. Igabanya umuvuduko ukabije wa maraso, ikize kubirinda indwara (anti-oxidants), agabanya ibinure bibi (cholesterol),ikize kuri vitamin C, Yongera imbaraga, ifasha umwijima gukora neza, irinda cancer, igabanya stress cyane, ituma igogora rigenda (...)
-
Ingingo 6 waheraho ukora gahunda yawe y’umwaka
Uko wapangira umwaka mushya Mu minsi yo ggutangira k’umwaka mushya ni igihe cyo gupanga ku byo uteganya gukora mu mwaka utangiye niba utarabikoze umwaka uri hafi kurangira. Dore ingingo 6 zagufasha gukora gahunda yawe y’umwaka: Ku mubiri: tekereza ku bintu ushaka kugeraho bizafasha umubiri wawe kumera neza. Urugero: kugabanya ibiro, kurya inryo yuzuye, kuryama amasaha 7, kubyuka kare, gukora siporo,n’ibindi. Amarangamutima: tekereza aho ukeneye guhinduka: uko uzirinda ibikubabaza, (...)
-
Uko ufata neza uruhu mu bukonje
Mu gihe cy’imbeho uruhu rurangirika kubera umuyaga ariko kandi no kwifubika cyane bituma uruhu rwuma cyane cyane uruho rwo mu maso n’uruhu rwo ku maguru kubera guhora mu ma pantalo. Niba ubona uruhu rwawe rwumye wakora ibi: Koresha isabune irimo amavuta mu gihe uri koga Koresha amavuta nayo arimo amavuta afata uruhu cyane nka glycerine Kora scrub niba rimwe mu cyumweru aho ubona hatameze neza, uyikoze umubiri wose byaba ari byiza kurushaho. Nubwo haba hakonje rero ni byiza koga (...)
-
Ibintu 7 byagufasha gukunda gukora siporo
Nk’uko bikunze kugaragara abantu benshi ntibakunda gukora imyitozo ngororangingo kandi nyamara abahanga mu by’ubuzima bagaragaza ko ari ikintu k’ingirakamaro ku mubiri. Ibi rero ni bimwe mu bintu wakora kugira ngo ubashe kugira ubushake bwo kwitabira sport 1.Ibaze uti kuki nkeneye gukora sport ? Ahanini bizakorohera nuba ufite intego ibigushoboza ushobora kuba ushaka : kunanuka, gusa neza, kongera igihe ubuzima bwawe bushobora kumara ndetse nibindi byinshi. 2. Wibifata nk’igihano Iyo ukoze (...)
-
Akamaro ko guseka ku buzima bwa muntu
Ni kenshi twagiye twumva interuro ivuga ngo” Guseka ni umuti mwiza byongera iminsi yo kubaho” ariko bamwe nanubu ntibaramenya ko abahanga mu by’ubuzima bamaze kwemeza ko ibyo ari ukuri. Iki gikorwa twavuga ko gitangaje, ni kimwe mu mvamutima zandura, kuko iyo ubonye umuntu aseka nawe uraseka kandi utazi neza impamvu we ari guseka. Yaba roho ndetse n’umubiri byose muri iki gikorwa biba biri kumwe kandi bihanahana amakuru. Ubushakashatsi bwakozwe bugaragaza ko ibyiza umuntu abonera mu guseka (...)
-
Akamaro ka avoka ku buzima
Avoka ni urubuto rwera ku giti cya avoka, rukaba rwongerwa ku bwoko bw’ifunguro butandukanye bitewe n’uburyohe bwayo. Muri iyi minsi, avoka ni ikiribwa gikunzwe n’abatari bake, kubera gusobanukirwa akamaro kayo. Avoka iboneka mu mabara atandukanye; aho usanga hari izitukura, izirabura, iz’icyatsi ndetse zikaboneka no mu mashusho atandukanye. Mu rubuto rwa Avoka habamo intungamubiri zirimo Folate, Manyeziyumu, Potasiyumu, Phosphore, Fer, Zinc ndetse na za vitamin A, B, C na K, byose bifite (...)
-
Ibirango ukwiye kugenzura ku mbuto n’imboga uhaha biva mu mahanga
Muri iki gihe iterambere mu bwikorezi rituma imboga n’imbuto byera mu bindi bihugu tubibona kandi bigisarurwa. Ntibitangaje kubona imbuto za pommes zikiri nshya zaturutse muri Afrika y’epfo n’ahandi. Gusa nubwo ibituruka hanze bidufasha, dukwiye kwitonda igihe tibihaha kuko hari ibiba byakwangiza ubuzima bwacu. Gushishoza mu gihe uhaha imboga n’imbuto bizatuma umenya uburyo biba byarahinzwemo bitewe n’ibirango biba biri kuri izo mbuto n’imboga cyangwa se ku makarito byajemo: Iyo ikirango (...)
-
Uburyo bworoshye wakwivuramo ibiheri byo mu maso
Ibiheri byo mu maso bizanwa n’impamvu zitandukanye zirimo ihindagurika ry’imisemburo nko mu gihe umuntu ageze mu bwangavu, umunaniro ukabije, kudasukura neza uruhu rwo mu maso no guhora urusiga ibintu bipfuka utwenge ntubikureho ngo ruhumeka, n’ibindi. Impamvu yose yaba itera igutera ibiheri byo mu maso hari uburyo bworoshye wakoresha mu kubyivura. Uko wakoresha pomme n’ubuki Fata urubuto rumwe rwa pomme yahinzwe hadakoreshejwe ifumbire mvaruganda ukuremo utubuto twayo ubundi uyisye (...)
-
Trichomoniasis, indwara yatera gukuramo inda iyo itavuwe neza
Trichomoniasis, ni indwara yandurira mu mibonano mpuzabitsina ikaba iterwa n’agakoko bita Trichomonas vaginalis. Habaho n’indi ndwara yo mu nda iterwa n’aka gakoko ariko yo yitwa trichomonas intestinalis. Iyi ndwara ifata cyane abagore gusa n’abagabo barayandura iyo bakoranye imibonano mpuzabitsina n’abagore bayanduye. Ibiranga umugore urwaye iyi ndwara: Abagore hafi ya bose bagaragaza ibimenyets. Ibyo bimenyetso ni ibi bikurikira: • Mu gitsina havamo ibintu birenduka bifite ibara riri (...)
-
Iby’ingenzi mu gusukura uruhu rwo mu maso
Hari ibintu by’ingenzi ugomba kuzirikana gukorera uruhu rwawe rwo mu maso kugira ngo ururinde gusa nabi cyangwa kwangirika no kwibasirwa n’indwara z’uruhu zitandukanye ziterwa no kutiyitaho uko bikwiye . Bimwe mu bintu by’ingenzi uzakora usukura uruhu 1.Jya wibuka ko ugomba gukaraba mu maso neza,mbere yo kuryama ugakuraho ibirungo uba wisize ku manywa. 2.Gukora sauna yo mu maso y’amazi ashyushye yonyine nta kindi kirimo nibura inshuro ebyiri mu cyumweru bituma uruhu rufunguka imyanda yose (...)
-
Indyo yuzuye ku mubyeyi utwite ifashe umwana kubyibuha
Hari ibiribwa umubyeyi utwite yakwitaho mu mafunguro ye,maze akabyara umwana wakuze neza kuko yitaweho akiri mu nda,dore ko burya umubyeyi wese iyo atwite aba yifuza kuzabyara umwana ushyitse,ufite ibiro bihagije kandi agashishwa no kumubyara ari munini abyibushye. 1.Umugore utwite akaba yifuza kubyara umwana ubyibushye agomba kwibanda kurya amafunguro y’ibinyamavuta y’umwimerere birimo nk’avoka,ubunyobwa n’ibindi,ndetse ukanyuzamo n’ibindi biribwa byo mu nganda bifite amavuta nka (...)
-
Ibintu 6 abantu bakunze gukora kandi byangiza ubuzima
Akenshi iyo abantu bavuze ibyangiza ubuzima abantu bumva ibyo kurya n’ibyo kunywa bibi no kudakora imyitozo ngororamubiri. Yego nabyo byangiza ubuzima ariko hari ibindi bintu by’ingenzi abantu bagakwiye kureka kuko usanga byangiza ubuzima kandi abantu ntibabiha agaciro kuko babona ko ari ibintu byoroshye Dore ibyo bintu abantu bakunze gukora kandi byangiza ubuzima : Kutababarira : kutababarira uwaguhemukiye ni kimwe mu bintu byangiza ubuzima bw’abantu kuko bitera umunaniro ukabije w’ubwonko (...)
-
Uko wakwivura kuva amaraso mu ishinya.
Niba ujya uva amaraso mu ishinya waba uri koza amenyo cyangwa uri kurya, iyi ni indwara ikomeye akenshi ituruka kuri bagiteri ziba ari nyinshi mu kanwa kandi ishobora gukomerera uyirwaye dore ko ishobora gutuma n’ishinya igenda ivaho, bishobora no gutuma amenyo yawe yahunguka. Ni izihe mpamvu zitera kuva amaraso mu menyo ? Indwara y’ishinya y’amenyo (izwi nka gingivitis). Iyi ndwara yibasira abantu benshi, iyo ikiri ku rwego rwo hasi ishobora kuvurwa no kugira isuku ihagije y’amenyo, ukayoza (...)
-
Umumaro w’amashu ku mubiri wacu
Ishu ni ibyo kurya bagiye babeshyera ngo nta ntungamubiri rigira nyamara kandi ubu ni kimwe mu bifitiye akamaro kanini umubiri wacu. Amashu aboneka mu mabara anyuranye harimo icyatsi, umutuku n’andi, gusa imimaro yayo ni imwe. Muri 75g z Ishu (ubwo ni nka Ishu ryuzuye agakombe gato) dusangamo 17Calories 1g ya poroteyine 2g isukari 1g fibre 47% za vitamini C ukeneye ku munsi 102% za vitamini K ukeneye ku munsi 8% za Manganese 6% za vitamini B9 Harimo kandi na vitamini B6, B1, Calcium na (...)
-
Uko wakuraho ubwanwa n’ubundi bwoya utifuza
Umugore cyangwa se umukobwa ufite ubwanwa n’ubundi bwoya atifuza usanga biba bimubangamiye cyane. Abenshi usanga bahora babwogosha ariko bukanga bukagaruka. Gusa hari uburyo wakoresha ibintu karemano ubwanwa n’ubundi bwoya bikavaho mu gihe wihanganye ukabikora neza nkuko bisabwa. Ibikoresho 1/4 Cy’itasi ya pois chiches ( ni ubwoko bw’amshaza aboneka muri za super markets Ibiyiko 2 by’ifu y’ikirungo bita curcuma ( gikunze kuboneka ahantu hose bacuruza ibiribwa bikomoka mu Buhinde) ¼ (...)
-
Uko wakwivura constipation nyuma yo kubyara
Nyuma yo kubyara usanga abagore bamwe bagira constipation ikaze cyane, ahanini bakaba bayiterwa n’imihindagurikire y’imisemburo, kugira ubwoba bwo kujya mu bwiherero kuko baba bakibabara( ku bakorewe episiotomie n’abafite ibisebe byo kubagwa) . Mu gihe rero ugize constipation nyuma y’igihe gito ubyaye hari icyo wakora cyagufasha kumererwa neza. Kurya amasupu y’imboga : Ihatire kurya amasupu n’amapotaje y’imboga zitandukanye kugirango igogora ryawe rikore neza. Usibye kuba yanagufasha kmu (...)
-
Uko wagira indoro icyeye
Abantu hatari bake baba bashaka kugira indoro icyeye ivuye ku kuba amaso yabo ari umweru. Gusa dr. Felix, uzobereye mu by’isuku we avuga ko kugira amaso y’umweru bidahagiye ngo ugire indoro icyeye ko hari n’ibindi usabwa gukora ngo indoro yawe irusheho gucya. Uburyo bwiza kandi bworoheye buri wese ushaka kugira indoro icyeye Dr. Felix atanga, ni uko wajya ufata ibitonyanga by’umutobe w’indimu ukavangamo ibitonyanga b’umutobe wa karoti ubundi ukabishyira mu maso buri gitondo cyangwa se nijoro (...)
-
Menya byinshi ku bibyimba bifata imyanya myibarukiro y’umugore
Hari ubwoko bw’ibibyimba bikunze kwibasira imyanya myibarukiro y’umugore y’imbere,harimo inda ibyara(vagin),nyababyeyi igizwe ; n’inkondo y’umura,umura, n’imiyobora ntanga,maze bigafata igice kimwe muri ibi harimo ibyo bita ‘’tumeurs cystique’’biba birimo amazi imbere ndetse n’ibyitwa’’tumeurs solide’’biba bigizwe n’inyama. Ibi bibyimba bikaba bikunze kwibasira abagore bari mu kugero cy’imyaka 40 kuzamura,ndetse bikabaviramo kanseri,naho abari munsi y’iyo myaka bo bakarwara ibitarimo kanseri.Ibi bibyimba (...)